c: text/html

text:
Login Form
GIO FUERTISIMO KU KUATE REI DI TUMBA DEN TUMBA 2014
- Details
- Written by Super User
- Published: 24 October 2013
- Hits: 105
CNE ENTERTAIMENT NEWS. - E Fuertisimonan di Gio den festival di tumba 2014 ku 4 ex rei di tumba. Ta trata aki di Reijnier Lijfrock, Dibo Doran, Amos Balentin i Djurick Virginie.
DARWIN GREGG DEN FESTIVAL DI TUMBA KU GIO
- Details
- Written by G.Maduro
- Published: 21 October 2013
- Hits: 182
CNE ENTERTAIMENT NEWS.- E konosido Darwin Gregg lo ta den festival di tumba 2014 ku e fuertisimo nan di Gio. Ya ta varios ta e agrupashonnan musikal ku ta preparando pa loke ta Festival di Tumba 2014
CNE ENTERTAIMENTE NEWS A TOPA
- Details
- Written by Super User
- Published: 30 September 2013
- Hits: 100
CNE NEWS ENTERTAIMENT. - E crew di CNE ta moviendo tur kaminda. Den siman tras di lomba, nos a bin kapta moveshon di sigur Archel di Cache huntu ku dos persona mas riba Winstonchurchillweg. Un kos CNE ENTERTAIMENT NEWS por bisa bo ta ku, pa keda pendiente pa un posibel diskotek nobo.
KONOSIDO DJ. BRADLEY A HALA KITA LAGA DANZA
- Details
- Written by G.Maduro
- Published: 21 October 2013
- Hits: 69
CNE ENTERTAIMENT NEWS.- E konosido Bradley Valks miho konosi komo Dj.Bradley aparentemente a distansia su mes for di e agrupashon musikal DANZA. E motibu eksakto no ta konosi, pero ta bon pa nos bisa ku e la bati retirada net na e momentunan ku e agrupashon musikal Danza ta moviendo hopi bon.
Greta Martha A Bai Sosega.
- Details
- Written by G.Maduro
- Published: 22 September 2013
- Hits: 74
CNE NEWS WILLEMSTAD.- pueblo di Korsou ta perde un gran baluarte. Tabata algun ratu pasa ku CNE NEWS a keda pone na altura ku e konosido kantante Greta Martha a fayese. Di parti CNE NEWS nos ta manda palabranan di kondolensia na famianan di e defuntu.

robotstxt: allowed

filter: keep


text:
ORANJESTAD -Durante apertura oficial di Trop Club and Casino, Minister Otmar Oduber a desea palabra di exito y pabien na henter gerencia di Tropicana Resort y Trop Club and Casino.
El a indica cu tabata un trayectoria hopi largo y un compromiso cu tabatin pa cu e resort cual tabata un di e promer retonan cu el a haya na momento cu el a asumi responsabilidad. “E parti mas alegre ta cu bo ta mira un cantidad di trahadornan cu no a logra haya trabou, awe despues di 10 luna nan a logra haya trabou y nan ta contento cu esaki. Nos a conversa cu hopi di nan”.
E grupo a haci inversionnan grandi na e resort, a hinca alrededor di 4 miyon florin den e casino y asina prepara nan mes pa un inversion hopi grandi pa e casino grandi y tambe e resort.
E mandatario a adelanta cu e casino cu a caba di habri su portanan, dentro di un aña y mei lo ta e lobby di e resort.
Minister Oduber a gradici Brian Stedeford, General Manager di e resort y casino pa nan interes na Aruba y e inversionnan cu nan a haci pa saca e propiedad aki for di bancarota, caminda awe tin riba 125 trahador entre e resort y e casino.


text:
-
Contact Us
- info@cuckoopress.com
10 posishon di yoga, ku tur muhé mester por hasi.
Físikamente, hende hòmber ta mas fuerte ku hende muhé, pero hende muhé ta mas fleksibel ku hende hòmber. P’esei nan por dobla nan kurpa fásilmente den diferente posishon, anto yoga ta solamente yuda amplia e fleksibilidat aki.
Mi a dal den algun posishon di yoga ku mi ta kere tur muhé mester por hasi nan. Mi mester bisa ku yoga ta un tremendo ehersisio físiko pa bo hasi, pero ta masha difísil pa e diferente posishonnan keda sin traha ku mi bunita imaginashon!
Mi no sa e nòmber di e posishonnan, i nan no ta interesá mi tampoko, djis bo mester wak nan i bai práktikanan. Ora bo por hasi maske ta dos di nan, yama mi pa mi bin ‘keur e goed’!
Esaki ta esun di mas fásil ku tur muhé mester por. Mi no ta kere mi mester duna niun splikashon. Djis sòru pa bo ta riba kama, den e posishon aki, anto e hòmber lo sa kiko e tin ku hasi.
Esaki tambe ta un fásil. Djis práktika un tiki pa bo por hasi un ‘full split’. Bo ta hasié riba kama, anto e hòmber ta djis yega di patras, kue bo tene na bo garganta, pusha bo kabes manda abou, anto lo bo sinti un sensashon tremendo. Si bo tin un spil asina na kabes di bo kama tambe lo ta tremendo.
Tur muhé mester por hasi esaki. Djis kue bo kabes mand’é na bo rudia. E pia tras di kabes ei no ta nesesario, pero kisas pa variashon lo bo por hasié. Kisas e lo dunabo un sensashon èkstra. Mi no sa. Tèst e bo laga mi sa.
E hòmber por ta dilanti, e por ta patras. Bon kos pa hasi, si bo tin hopi bon tete!
Un variashon….si bo ke bo por yam’é ‘reverse blowjob’, òf ‘reverse head down blowjob’. Yam’é mané bo ke. Djis sorú p’abo hasié bon!
Kada ken lo por inventá algu pa nan hasi ku e posishon aki, pero si bo no sa, djis kue e muhé su pianan, span nan anto…….Sè, Bon Apetit!
Djis e tin ku kita e sosten di e man nan, anto keda den e posishon ei. Mi ta suponé ku tur hòmber lo sa kiko nan tin ku hasi. E muhé por pone su man tras di e homber su kabes. Bo por bòltu riba lomba tambe, miéntras e hòmber ta tene bo pianan abou ku su mannan. Wuii
E hòmber abou, e muhé ariba. Mi ta kere e lo mester bira un bon kos. Òf kisas e hòmber por para over di e muhé, anto ‘dip’ su sakunan den e muhé su boka. Ta djis un sugerensha ya.
Hòmbu, tene piedad. Tremendo fleksibilidat. Hasi loke bo ke kuné.
Esaki mi sa ku e yama ‘downward dog’. Mi no ta kere mi mester duna niun instrukshon ni tep. Lo bo ‘enjoy’ e!
Kuminsá práktika e posishon di yoganan aki awe mes. Práktikanan tur dia maske ta 10 pa 20 minüt. (Si bo ta pensando ku mi mente ta hopi sushi, bo tin rason. Kiko bo ke mi hasi? Pero ta di yoga mi ta papiando aki si. Mi no sa ta kiko abo lo ta pensando!)
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
November 2013 7
Gobièrnu a bati pueblo ku medida, pa awor bin gasta sèn mane’ Papa Pasku
Promesa di 1 di desèmber di Asjes i Whiteman ta pinta skur! Na kuminsamentu di anja a dal pueblo ku oumento di prima 10% riba seguro mediko basiko (kobra mas pa menos kuido) huntu ku esaki a subi tarifa di OB na 9% i awor ta despidiendo plaka tambe pa loko pa kumpra tereno, lugar […]
Parlamentario Scoop-Constancia ta pidi Minister Francisca pa bisti bachi “Lysol” i desinfektá su Ministerio ku ela kategorisá komo berput
Ku bon intenshon so, bo no ta gana bataya! Ta ku lamento Sra.Scoop-Constancia, Parlamentario pa frakshon di Movementu Futuro Kòrsou (MFK) ta konstatá ku Minister di Asuntunan Soshal i Labor Sra. Francisca ta konsiderá su propio ministerio un “berpùt”. Esta grupo di empleadonan públiko den ministerio SOAW ku tin di duna servisio i asistí e […]
Desempleo reinando anto ekonomia ta mal pegá!
Miéntras pueblo ta sklama e situashon ekonómiko, Gabinete Asjes ta tilda medionan di komunikashon di fomentá informashon ku kos ta pió di lokual realmente e ta… Miéntras ku na yanüari 2013 e Gobièrnu aktual a gaña e pueblo ku kos ta asina malu finansieramente pa Kòrsou a resultá awor ku tin sèn te sobra pa […]
Gerrit Schotte a lesa buki pa alumnonan di Skol Humanista na Papiamentu Kolegio Erasmo
Den kuadro di Siman di Buki / Siman di BAN Lesa, Gerrit Schotte a bishitá alumnonan di Kolegio Erasmo pa lesa pa e muchanan. Kolegio Erasmo ku ta un skol Humanista na Papiamentu – E promé i úniko skol full na papiamentu na Kòrsou – a dediká e Siman di Buki na Tio Frank (Frank […]
MoU di Hòspital Nobo firmá dilanti prensa i pueblo tabata otro show di Gabinete Asjes pa gaña pueblo
Willemstad – Den Reunion Públiko di Parlamentu, Gabinete Asjes a duna kontesta riba preguntanan ku a ser hasí durante e promé tanda di e Reunion Públiko. E punto di agènda tabata, deliberashon ku Promé Minister i Minister di Salubridat, Medio Ambiente i Naturalesa tokante e konsepto di MoU (HNO) di 20 di Sèptèmper 2013 i […]
Karta di sr. Thodé pa Minister Asjes tokante CV di sra. Marvelyne Wiels
Staten Karta Minister Asjes tokante Gev.Min
“GOVERNMENT SWEEP”
Awe despues di 15 luna I 9 dia ku 2 miembro di parlamento a grita na pueblo ku nan ta bai salba KORSOU, wak unda nos ta ? Awe despues ku riba 12 Desèmber 2012 a forma un Gobièrnu enfoká riba PAZ,TRANKILIDAT I PROSPERIDAT bo por sigui soportá e supuesto Pas I Trankilidat I Prosperidat […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Kòrsou, 11 di febrüari 2008
Komunikado di prensa
Ku potrèt
Mester bin lei pa akseso di kachónan di guia
Segun meta di Fundashon Laura and Wagner
Willemstad
– Un lei pa pèrmití akseso di kachónan di guia den tur lugá i
konsientisashon di komunidat pa akseptá kachónan di guia. Esei tabata
mensahe di Fundashon Laura and Wagner (Laura and Wagner Foundation –
LWF) kual fundashon a keda lantá djaluna último riba inisiativa di
Laura de Haseth-Meddens. Dor di guia di su kachó spesial Wagner, Laura
kende tin un desabilidat visual, a logra ku e por funshoná mas normal
posibel den bida.
Laura de
Haseth-Meddens a kuminsá pèrdè mayoria di su bista 12 aña pasá. Ku
yudansa di su famia i amigunan e por a kontinuá ku su bida mas tantu
posibel manera tabata e kaso promé ku el a haña su desabilidat.
Sinembargo tabata despues ku el a logra na haña su kachó Wagner via di
eorganisashon 'The Seeing Eye' na Morristown, New Jersey na Merka pa
$150, ku el a logra un mihó oportunidat pa hasi loke e ke i mester. E
organisashon ‘The Seeing Eye’ a paga tur su gastunan di pasashi,
entrenamentu i pa e haña un kachó di guia.Ku
lantamentu di Fundashon Laura and Wagner ta bai traha awor riba metanan
pa logra aksesibilidat pa tur hende ku tin desabilidat visual pa nan
por yega na un kachó manera Wagner ku por guianan pa nan por funshoná
den komunidat i sali for di isolashon i soledat.Meta prinsipal
di LWF ta pa yega na lei ku ta protehá derechi humano i independensia
di hendenan ku tin desabilidat visual òf ku ta siegu kompletamente;
organisá i produsí konferensha i programanan den medionan di
komunikashon ku mester ta edukativo, rekreativo i vokashonal i krea
rekurso pa duna hendenan ku desabilidat visual oportunidat pa nan
desaroyá nan mes i biba independiente; kordiná desaroyo di un komunidat
i ambiente di trabou ku ta sostené i promové integrashon di hendenan ku
desabilidat visual i duna nan oportunidat pa traha i pa entrená nan mes
i promové den transporte públiko opshonnan pa hendenan ku desabilidat
visual por ta movibel.Durante di e konferensha di prensa
djaluna atardi pa presentá ofisialmente Fundashon Laura and Wagner a
presentá tambe direktiva di e fundashon. Presidente ta Reyna Joe, vise
presidente Laura de Haseth-Meddens, sekretario ta Juanita Cijntje,
segundo sekretario ta Manielle de Aldrey-Stoop i tesorero ta Tesha Yung.Tambe
a mustra un video di e organisashon ‘The Seeing Eye’ mustrando asina
esfuersonan ku ta tumando lugá for di aña 1929 na Merka pa entrená
kachónan di guia pa hendenan ku desabilidat visual. LWF ta spera ku
logrando nan meta nan lo yuda tur hende ku tin desabilidat visual den
koperashon ku tur ku ta trahando pa yuda hende ku desabilidat visual. Pa mas informashon riba kachónan di guia i proyektonan di LWF por bishitá riba internèt www.lauraandwagner.com òf tuma kontakto na info@lauraandwagner.com òf na telefòn nr. 660-4411.


text:
ORANJESTAD -Awe Royal Caribbean International lo ta anunciando e lanzamento di nan barco crucero Vision of the Seas den un serie di cruceronan mas largo den Caribe y Canal di Panama pa e temporada di winter 2012-2013 y Aruba lo ta parti di dje.
Manera ta conoci aña pasa Minister Otmar Oduber a reuni cu ehecutivonan di diferente lineanan crucero na Merca, entre nan Royal Caribbean International, caminda a papia riba e diferente proyectonan y plannan pa futuro, logicamente promocionando Aruba como un puerto pa cu e diferente cruceronan.
Su maneho semper a bin ta pa traha no solamente pa presente, pero tambe planifica y logra cosnan grandi pa futuro y bishita di e crucero aki ta un logro mas no solamente pa Minister Oduber, pero pa henter Aruba
Awe por mira cu e maneho di Minister di Turismo, Transporte y Labor ta sigui duna su frutanan. Despues di e regreso di Carnival Cruises, aumento di turistanan crucero, awor por bisa orguyosamente cu pa e temporada crucero 2012-2013 Aruba lo tin un total di 5 calls di e crucero Vision of the Seas.
E barco aki ta carga un total di 2 mil pasahero, lo cual ta encera un total di 10 mil turista adicional cu lo ta bishitando nos isla, banda di e tripulacion. Pa economia di nos isla esaki ta algo hopi positivo mirando cu e turista crucero ta laga un promedio di 100 dollar atras durante nan estadia di un dia na Aruba.
Minister Otmar Oduber ta sumamente satisfecho cu e anuncio aki y ta gradici tur esnan cu a colabora pa haci e callnan di Vision of the Seas na Aruba posibel.


text:
Willemstad – Presidente di Cft Age Bakker koutela ta nesesario.
Willemstad – E sifranan di realisashon di e promé lunanan di 2015 ta duna un bista positivo, pero un kantidat di desaroyo sinembargo ta sòru pa sierto riesgo pa e presupuesto. E riesgonan di mas grandi ta relashoná ku e fondonan sosial, algun kompania di gobièrnu i Hòspital Nobo Otrobanda. Banda di esaki ta nesesario pa traha un lista segun prioridat More...
Willemstad – Parse ku por fin Punda lo haña desaroyo nobo.
Willemstad – Minister Camelia-‐‑Römer a tuma e promé paso di yama un reunion ku emeta pa drecha Punda p’ʹe por ta mas agradabel i atraktivo pa biba, bishita i hasi kompra.Esaki ta nifiká ku VVRP More...
Kralendijk – Age Bakker (Cft): ‘Un bon maneho finansiero di gran importansia pa Boneiru.
Kralendijk – Boneiru – Segun un komunikado emití pa Cft, ta hasi menshon di ku dor di reportahenan atrasá tin bista limitá riba agotashon di presupuesto. P’esei un bon maneho finansiero di gran importansia More...


text:
Digicel a selebrá 10 aniversario ku Radio Digital
...Masha Pabien...
KRALENDIJK - Òktober: Resientemente Radio Digital 91.1FM a selebrá su di 10 aniversario i Digicel tabata un di e branding partnersnan ku a uni den e selebrashon formando parti di un tremendo kampaña. Durante 7 luna largu Digicel huntu ku 9 otro kompania a sostené e kampaña di Radio Digital den kual un representante di e 10 kompanianan partisipante por a gana un Hyundai Accent nobo nobo.
Digicel tambe a skohe kliente pa representá Digicel den e kampaña di Radio Digital via di un kampaña di SMS. Tabata Sra. Ruthseline Morillo ku a resultá e kliente ku a manda mas tantu SMS durante e 7 lunanan di e kampaña i a bin na remarke pa representá Digicel i purba gana e outo. Tur 10 partisipante den e kampaña a bai kas ku un premio fabuloso; e representante di Digicel, Sra. Morillo a bai kas ku un stof ku fòrnu nobo nobo. Ademas di esaki e tim di promoshon di Digicel tabata presente pa selebrá huntu ku e pueblo di Boneiru ofresiendo telefon na preis di baka flaku.
“Nos ta mashá kontentu di por a forma parti di e selebrashon di Radio Digital 91.1FM, nos ta deseá nan hopi éksito pa e próksimo añanan. Nos ta felisitá MCB ku a resultá e branding partner ganador di e Hyundai Accent”, esaki di akuerdo ku Irvinia Daantje, relashonista públiko pa Digicel. E selebrashon di Radio Digital a konta ku ERA Outéntiko, Rincon Krioyo, Son Boneriano, Brass Band Euforia i Young Multi Color. Riba fotonan athuntu por mira parti di e selebrashon i e entusiasmo di parti di klientenan pa e preisnan super atraktivo ku Digicel tabata tin na okashon di selebrashon Radio Digital.
FIN


text:
Duna aporte na atletanan ta duna aporte na bienestar di Aruba
Quincy Breell condecora como "Good Will Ambassador" di Digicel
Duna aporte na atletanan ta duna aporte na bienestar di Aruba
Atleta lo participa intensivamente pa su cualificacionnan na Florida
ORANJESTAD, Aruba – 8 di April 2015: Digicel Aruba, un biaha mas ta duna sosten na deportistanan y e biaha aki ta keda cerca di cas, dor di aporta na adelanto y sosten di su propio trahado Quincy Breell. Quincy no ta un desconoci den e mundo di deporte, e ta poseedo di record nacional desde 2013 den Horizontal Jump, cu un record impresionante di 7.50 meter.
Quincy Breell ta den preparacion pa "Juegos Panamericanos" na Toronto, Canada na Juli. E la termina na di tres luga durante e Campeonato Nacional na Hulanda. El a conkista e premio maximo na Cartagena y a termina na di 7 luga for di 18 participante durante e campeonato CAC Mexico.
Actualmente e atleta ta den preparacion intensivo bao di guia di un Elite Coach pa su participacion e aña aki na e Weganan Panamericano na Toronto, Canada. Esaki lo ta e trampolin pa yega na clasificacion pa e proximo weganan olimpico.
Digicel ta orguyoso di tin Quincy Breell como embahador di Digicel y ta deseo di Digicel Aruba pa por conta cu mas di e atletanan aki den su portofolio, yudando asina y aportando na Aruba su deporte y su bienestar.
Quincy Breell lo ta biahando pa Florida y lo permanece den training intensivo pa e cualificacionnan den Juli. Digicel Aruba ta desea Quincy Breell tur clase di exito, nos ta orguyoso di bo logronan.


text:
Ta asina cu dia 6 y 7 di augustus 2011 na Renaissance Convention Center lo tuma lugar Expo Salud. E Expo aki ta conta cu tur cos cu ta trata di locual ta e area di salud e cuido y mantencion di esaki. Xavier University a mira cu aki na Aruba e ora ta bon pa asina organisa algo di cual e communidat di Aruba lo beneficia di dje den gran forma asina. Y pa es motibo e dicidi di participa na e evento di Expo Salud Aruba 2011.
Locual cu e studiante nan di Xavier University a laga sa ta cu ariba ambos dia di Expo Salud na nan stand lo tuma presion di hende pa asina haci un field study di locual ta e status di nos communidat nan presion y alabes e facultad lo elabora ariba e possibilidat y beneficio nan di studia na Xavier University. Ariba e portet por mira Edbert Schwengle di Expo Salud Conhuntamente cu Zobaida el Ayoubi, di Xavier University na momento cu contract a keda firma, 53 dia pa Expo Salud bira un realidat y pa boso sera mas conoci cu Xavier University durante esaki tambe.
This article is by courtesy of 24ora.com


text:
Tur tur empresario MESTER ta interesá den haña ganashi. E motibu ta pasobra hasi negoshi ta nifiká: saka ganashi for di e aktividat di kompra i benta. E ganashi ta hasi ku un empresario por drei un negoshi. For di e ganashi, e ta paga su invershonnan, paga su mes, su trahadónan i tur gastunan relashoná i ainda hasi mas invershon pa brinda un mihó servisio.
E echo ku kosto di bida ta oumentá, por pone ku e ta kuminsá haña ménos ganashi si e keda mantené su preisnan di benta di su servisio- o produktonan.
Pero siendo ku segun e mayoria, ekonomia ta pasando den momentunan di difikultat, kiko ta e sekreto anto pa bo keda ku bo ganashi aktual o te asta oumentá esaki, pero di forma rápido?
Ata e sekretonan aki:
- Hisa preis di bo produkto o servisio
- Baha bo gastunan
- Buska mas posibel kliente
- Bende mas produkto o servisio ku bo klientenan eksistente
Aplikando e puntonan aki, lo bo aselerá e proseso enormemente i komo konsekuensia, bo ganashi tambe.
Bo a komprendé e sekretonan pero no sa presis kon pa aplikánan?
Yamanos awor na tel. 868.5600 i nos lo asistí bo den esei.
MAS GANASHI TA NIFIKÁ MÉNOS DOLOR DI KABES
I STRÈS.
NO KEDA BRINGA BO SO. LAGANOS YUDÁBO HAÑA MAS GANASHI.
Yama na tel. 868.5600
Un N.V. òf un B.V. mester kumpli ku práktikamente TUR impuesto ku tin. E motibu ta ku e entidatnan legal ei tin trahadó, inkluso e doño mes tambe ku mester di sierto protekshon.
E impuestonan ku e empresa mester paga ta:
- LB = Loonbelasting
- AOV/AWW = Algemene Ouderdoms- i Algemene Weduwen-, Weduwnaars- en Wezenverzekering
- AVBZ = Algemene Verzekering Bijzondere Ziektekosten
- ZV/OV = Ziekte- & Ongevallenverzekering
- OB = Omzetbelasting
- WB = Winstbelasting
- Cessantia
E respektivo montantenan ta dependé di e salarionan ku e empresa ta paga su empleadonan. Pero un kos ta sigur: semper mester tene kuenta ku, no solamente e salario brutu dje empleado, sino tambe e impuestonan ku e empresa tambe mester kontribuí kuné.
P’esei ta semper prudente, pa promé ku e empresario primintí un sierto salario òf te asta primintí un salario nèto, pa e hasi e kalkulashon eksakto di kuantu tur e gastunan total lo kost’é, pa e no hinka e empresa den un problema ku lo perhudiká e empresa mes despues.
Esei lo konta tambe pa eventual plaka di vakashon o bonùs ku kier primintí un empleado. Pa kolmo, e tarifa di impuesto di e último dos puntonan ei ta mas haltu ku esun dje salario mensual, pues ta bale la pena kalkulá promé!
Bo sa laga esun ku ta kalkulá bo salarionan, hasi kalkulashonnan delantá pa bo? Bo no tabata sa ku ta asina bo mester prepará bo den bo empresa, pa evitá sorpresanan? Si bo no tabata sa anto lo ta bon pa bo yamanos awor na tel. 868.5600.
BO NO TA LOGRANDO KU E KOMPANIA TA HASI PROGRESO I GANA MAS PLAKA?
KETU BAI BO NO TA LOGRA LOKE BO TIN KU LOGRA?
ZERO TO 1 MILLION BUSINESS COACHING PROGRAM
Yama pidi p’e na tel. 868.5600
Wèl, sí, komo komersiante, bo mester paga impuesto semper.
Ora un negoshi propio no tin empleado (fuera di e doño mes), anto ta solamente OB e ta paga mensualmente. Den sierto kaso, e por asta haña dispensashon. Un desbentaha tin sí, ku na fin di aña, ora sera buki, si resultá ku tin un ganashi, e empresario tin ku paga tur sobrá impuesto ku ta konta p’e.
Si e empresa tin empleado, anto e empresario mester paga tur impuesto relashoná ku su empleadonan tur luna. Pero ainda e ta kore e riesgo ku si su sifranan sera ku un ganashi na fin di aña, ku lo e mester paga tur impuesto ku ta kai pa e mes komo doño.
Bo ta haña ku esei ta poko riskante? Bo no sa kiko pa hasi ni kon pa hasi’é?
Yamanos mesora na tel. 868.5600 i nos por guiábo pa bo sa kiko ta mihó pa bo i bo empresa.
BO KE SUBI BO BENTA MESORA?
BO KE HASI MAS GANASHI?
ZERO TO 1 MILLION BUSINESS COACHING PROGRAM
Yama na tel. 868.5600
Tur hende ke korta gastu, kaminda esei ta nesesario. Ora bo baha bo gastu, bo por logra sobrebibí ku bo empresa.
Hopi hende ta bringa todo por todo pa nan no paga hopi sèn na Belasting. Pero ta kon bo ta logra esei?
Nos ta menshoná dos punto pa bo logra esaki:
Sòru di atendé tur bo responsabilidatnan di Impuesto manera mester ta i na tempu, anto e or’ei lo bo skapa Belasting.
Buska e balansa korekto entre bo entradanan i bo gastunan. Bo por skohe di gasta i invertí di tal forma den bo empresa, ku ora sera un aña finansiero, bo no ta hasi masha ganashi, anto e ora ei tambe bo ta skapa Belasting!
Bo ke sa mas? Bo ke sa kon pa buska bo balansa pa bo logra skapa belasting? Yamanos awor mes na number di telefon di ofisina.
ANÁLISIS DI BO NEGOSHI GRÁTIS:
Si bo ta entusiasmá ku bo Empresa, ke invertí den bo mes i den bo Empresa, i ke traha, lo bo kualifiká pa nos hasi un Análisis di bo negoshi, pa bo mira kon bo Empresa tambe por hasi ganashi.
E ta GRÁTIS!
Pa e último añanan bo por a mira ku tin un tendensia hopi popular riba e isla, esta ku hopi kompanianan, inkluso esnan grandi, ta kambiando nan entidat legal i ta stòp di operá komo un N.V. Enbes di esei nan ta operá komo B.V. Esaki semper tabata mas konosí na Ulanda, pero awor, e ta na “moda” na Kòrsou tambe!
Bunita, pero kiko ta e diferensia entre un N.V. i un B.V.?
E diferensianan ta masha poko. Dos ku ta hopi bisto nos lo menshoná siguientemente.
Den un N.V. ku ta para pa: Naamloze Vennootschap, bo no ta obligá pa menshoná e akshonistanan pa nòmber. Nan por keda anónimo, si nan ta deseá esei. Pero den un B.V. ku ta para pa Besloten Vennootschap, SEMPER bo MESTER menshoná tur akshonista pa nòmber den e registro di Akshonistanan i pues nan nòmber ta bira públiko pa tur instansia ku ta rekerí pa mira den e registro ei.
Den un N.V., dependiendo sí di e ganashi anual di e kompania i e kantidat di empleadonan, e lo mester publiká su sifranan, ku ta nifiká, e mester laga un i tur ku ta deseá esei, tin bista den tur su sifranan anual. Den un B.V. esei ta diferente, pasobra segun lei, den un B.V. e kompania no tin ningun obligashon di publiká ningun sifra i pues su finansa interno ta keda privá.
Pa loke ta trata asuntunan fiskal, pues asuntunan di Impuesto, tur kondishon i tarifa ta keda meskos.
Pero awor, kua di e entidatnan ei ta kumbiní abo i bo empresa mas? Bo sa kon ta tuma un desishon korekto? Nò? Anto yamanos pa un sita awor mes na nos number di telefon menshoná na final dje boletin aki.
Buki digital GRÁTIS disponibel:
From zero to 1 MILLION
The 12 steps to Guide New and Existing
Small Business Owners to Their First Million
Hopi hende ta bou di e impreshon eróneo ku un empresa nobo no mester paga belasting o impuesto mesora. E suposishon aki ta totalmente robes riba teritorio di Kòrsou. Lamentablemente! Ta bèrdat ku den sierto paisnan na otro parti di mundu, nan sistema a regla ku ta duna sierto benefisionan èkstra na un empresario komo un estímulo pa lantamentu di negoshi i un boost pa e ekonomia. Pero serka nos, esei no ta e kaso.
Pero, manera den tur kaso, TIN eksepshon! Esei sí ta bon notisia! Manera den tur sirkunstansia, bo mester papia pa yega na un akuerdo, por sosodé ku bo a inskribí bo empresa pero no a kuminsá oper’é mesora. Esei ta posibel.
E proseder korekto lo ta e ora ei, pa bo notifiká Inspekshon di Impuesto ku lo bo no ta operativo te entrante tal fecha. Anto asina, nan lo no ‘spantá’ bo ku nan ènvelopnan kobrando bo pa algu ku ta eksistí riba papel so!
Pues SEMPER tuma e pasonan nesesario. No keda drumi riba sierto kosnan, pasobra asina, di ningun forma Inspekshon di Impuesto lo haña sa, ku bo empresa no ta funshonando ainda. Pues semper KOMUNIKÁ!
Si bo mes ta den un situashon asina awor aki, i ya bo a haña but, yama nos pa nos regla e asuntu ei pa bo.
Yamanos awor mes na 868.5600.
ENTREVISTA AWENOCHI KU NOS CEO NA
CBA TELEVISION 9.00PM [GMT+4] (KANAL 11)
Bo por wak e tambe na nan kanal live na: www.cba2.tv
Bo ta kla pa kuminsá bo empresa i kier sa na unda bo tin ku registr’é.
Nos lo trata e dos formanan ku ta bin dilanti mas frekuente ku ta:
Negoshi Propio (Eenmanszaak)
N.V. o B.V. (Naamloze- of Besloten Vennootschap)
Pa loke ta trata Negoshi Propio e trayekto ta lo siguiente:
- Kámara di Komersio
- Ofisina di Impuesto pa pidi Cribnummer
- Habri kuenta bankario
- Si tin empleado, inskribí na SVB
- Si tin empleado, registrá na Ministerio di Desaroyo Sosial, Labor i Bienestar (ántes Arbeidszorg)
Pa un N.V. o B.V. e kaminda ta poko distinto:
- Lanta e N.V. o B.V. serka un Notario
- Ofisina di Impuesto pa pidi Cribnummer
- Inskribí na Ministerie Economische Ontwikkeling (MEO, ántes DEZ)
- Habri kuenta bankario
- Inskribi na SVB
- Ora haña pèrmit di stablesimentu, registrá na Ministerio di Desaroyo Sosial, Labor i Bienestar (ántes Arbeidszorg)
Si bo no ta sigur ainda o ke pa otro instansia hasi e trabounan aki pa bo, yamanos awor mes i nos lo brindabo e servisionan aki.
I si ya bo tin bo empresa kaba, djis revisá e listanan ariba menshoná pa wak si bo ta registrá na tur e instansianan rekerí, pa bo ta sigur ku bo tin tur bo pèrmitnan.
Buki digital GRÁTIS disponibel:
Small Business Owner’s Awarenes Guide
E echo ku bo a haña but ta un resultado di no a kumpli ku e lei di Impuesto. E por ta komo resultado di no a entregá bo deklarashon di Impuesto mes, di no a entregu’é na tempu, di no a paga e Impuesto korespondiente na bo deklarashon, i/òf di no a paga esei na tempu.
Bo no tin sigur ku nan a kobrábo loke nan mester a kobrá bo? Bo no ta di akuerdo ku e but ku bo a risibí?
Aserkános pa nos mira ken tin rason i si ta ABO tin rason, ku bo pèrmit, nos ta defendé bo kaso.
Djis tuma kontakto ku nos mesora anto nos lo asistí bo den esaki. Paga mester paga impuesto sí, pero loke realmente bo ta debe, no di mas, ni di ménos.
Buki imprimí disponibel:
Kon pa Subi bo Gastunan i Baha Bo Belasting
Athuntu nos tin un Kalènder spesialmente diseñá pa Empresarionan pa aña 2013, komo nos regalo pa bo!
Fasilitá bo bida i us’é


text:
Ady Figaroa ta regalá obra di arte na FORMA
Komo muestra di apresio i pa enkurashá studiantenan, dosentenan i sobra trahadó di FORMA pa e bunita trabou ku nan ta realisando, e konosido artista Boneriano Sr. Ady Figaroa a hasi entrega di un bunita obra di arte na gerensia di FORMA.
Den luna di mart 2014 FORMA a partisipá ku su personal i studiantenan na e dia di voluntarionan BONDOET. FORMA riba e dia ei a skohe un tema bou di kua nan lo partisipá na e aktividat aki kual a resultá di ta “arte”. E simannan promé ku e aktividat e studiantenan a haña un workshop di arte serka señor Ady Figaroa. Ku e konosementu aki e studiantenan a haña e tarea pa hasi e trabou di limpiesa i despues for di artíkulonan ku nan haña riba kosta pa traha un obra di arte ku ta keda riba kosta pa asina turistanan i personanan lokal por gosa di dje.
Awor FORMA tin un bunita obra di Ady Figaroa den nan edifisio komo rekuerdo di e proyekto aki.


text:
Radio Update
I Love ChillingSpecial Deluxe Meets Royale Show.
ChillingStation
August 7th, 2015
Pa nos di tres edishon di I Love ChillingSpecial, nos a pensa pa hasi algu otro I grandi. Un di e banda nan ku aña aden aña afo a sa di pega piesa nan na Hulanda, Korsou, Aruba I Boneiru. E aña aki nan lo […]
Durante 2014 Fifa World Cup, Chilling Station ta sigi brinda su oyente nan bon musika.
ChillingStation
May 15th, 2014
Abo ku no gusta voetbal of si akaso tin wega un menos interesante, bo por pone bo radio trankilamente na bo Chilling Station i gosa di algun playlist of Chilling Special ku nos tin prepara pa boso. Pa e 5 siman nan durante mundial, nos […]
E aseptashon tabata grandi ayera durante e Chilling Special di Cache Deluxe.
ChillingStation
May 11th, 2014
Chilling Special a demostra ayera unbiaha mas ku e ta un di e show nan mas gusta bou di nos antiano nan riba webradio. “Lets Go Back In Time Cache DeluxeMarathon” a laga oyente ku gana di mas i pidi ki dia tin un presentashon […]
“Let Go Back In Time Cache Marathon” lo ta e proksimo Chilling Special ku ta pinta di bai dal duru.
ChillingStation
May 8th, 2014
Den 2014 tin sigur 3 Chilling Special ku a dal masha duru mes serka e oyente nan. Nan ta I Love Chilling Special – Gio Marathon, Dreams vs No Game Best Hits & HnlY Mega Hits Marathon. Mirando e reakshon nan durante e ultimo […]
Hungamentu ku sintimentu di e fanatikada nan.
ChillingStation
April 13th, 2014
Den siman tras di lomba ey tabata tin un flyer ku a sali riba facebook ku a pone hopi fanatiko nan ariba bou. Hende nan a kuminsa prepara nan mes kaba pa fin di mei. Pero durante Chilling Special di ayera Hunnely Felicia a […]
Su dia nan den Cache Royale ta konta.
ChillingStation
April 3rd, 2014
E talentoso kantante Rocco Flava lo bandona e fila nan di Cache Royale. Esaki lo ta un sla duru sigur pa e agrupashon aki. Mirando ku Rocco tin hopi fanatikada femenina I tambe I tin hopi piesa pega ku Cache Royale. Ban wak kiko e […]
Ambiente ta kontinua na bo CS
ChillingStation
March 5th, 2014
Ayera tabata marcha despedida di karnaval 2014. Asina nos a yega na final di un super dushi temporada di karnaval 2014. Un temporada bastante largu kaminda nos di Chilling Station a tresebo 9 siman largu un special ku e thema karnavalesko. Huntu ku esey bop […]
Mini Serie Royale Tour 2013
ChillingStation
February 12th, 2014
Deel 3 Eerst lachen naar de camera…daarna met plezier en energie de muziek en de artiesten achterna. Ieder aanwezige individu is vanavond een getuigenis van de eerste Cache Royale Lloret de Mar feest die voor altijd zal vaststaan in de geschiedenis. Gemaakt en gemonteerd door […]


text:
-
Contact Us
- info@cuckoopress.com
Historia impaktante di un muhé ku a traha 25 aña komo prostituta!
Atvertensha: e historia aki ta hopi impaktante i pa sierto hende e por ta perturbador. Si bo kier sa ku bo bida tabata duru, lesa e historia aki!
Mi a disidí pa kompartí e historia aki ku boso, spesialmente pa e hendenan ku gusta hende sin konosé nan historia, pa nan mira kiko tin tras di un persona ku hopi di nos lo a huzga malu. Prinsipalmente HENDE HÒMBER ku ta trata prostitutanan manera kos ku nan no tin balor, djis pasó nan ta hasi e trabou ei, pero nan ta bon pa saka nan lechi si. Tur hende meresé rèspèt, sin tene kuenta ki trabou nan ta ehersé. Prinsipalmente si bo no konosé di unda nan a bin, bo no ta ken pa huzga nada di loke nan ta hasi.
Brenda Myers-Powell ta konta su bida, kon for di un edat hopi yòn el a hañ’é ta traha komo prostituta, i tres dékada despues e ta dediká su bida na yuda otro mucha muhénan pa nan no kai den e mesun trampa:
“For di un edat hopi yòn, bida a kuminsá hopi duru pa mi. Pero semper mi a sòru di hasi mi bèst.
Mi a krese den e parti West di Chicago den aña nan 60. Mi mama a muri tempu ku mi tabatin 6 luna. E tabata tin solamente 16 aña i nunka nan a bisa mi ta di kiko el a muri. Mi wela, kende ta esun ku a kria mi, tampoko nunka no a duna mi niun splikashon. E úniko splikashon ku mi a haña tabata ‘pa kousa natural’. Ami no a kere esei. Kon un persona di 16 aña por muri pa kousa natural? Mi ta preferá di pensa ku Dios tabata tin mester di dje. Mi a tende historianan ku e tabata bunita i e tabata gusta hari.
Mi wela a kria mi for di chikí. Mi no ta bisa ku e tabata un mal hende. Defakto e tabata tin su karakterístikanan hopi bon. E tabata lesa i traha kosnan dushi pa mi. Solamente ku e tabata tin un problema grandi ku alkohòl. E tabata bin kas ku yen amigu for di bar i ora e bira demasiado fuma e ta bai leu, anto e amigunan aki tabata hasi kos ku mi. Esaki a kuminsá na momentu ku mi tabata tin kuater pa sinku aña. Despues esaki a bira algu ku tabata pasa regular. Mi ta sigur ku mi wela no tabata sa mes kiko tabata sosodé.
E tabata traha komo persona di limpiesa i kasi nunka e no tabata na kas pues for di chikí mi tabata hopi independiente. Mi tabata karga yabi di kas na mi garganta. Mi mes tabata kana bai skol di fundeshi i bin kas bèk. Anto e hòmbernan amigu di mi wela tabata sa di esaki i tabata probechá.
Pafó di bentana di kas mi tabata mira yen muhé nèchi bistí pará kant’i kaya. Mi no tabata sa kiko nan tabata hasi, pero mi tabata pensa solamente ku nan ta nèchi bistí. Mi tambe tabata kier a lusi mesun bunita ku nan. Un dia mi a puntra mi wela kiko e muhénan ei ta hasi. El a bisa mi ku nan ta kita nan ‘panty’ pa hende hòmber pa haña sèn. Anto mi a bisa mi mes ku probablemente lo mi bai hasi esei, pasó ya kaba tin hòmber ta kita mi ‘panty’.
Mi a dil ku mi bida basta bon. Mi tabata tin hopi amigu imaginario pa kompaña mi. Mi tabata tin un Elvis Presley imaginario, Diana Ross imaginario i ‘the Supremes’. Mi ta kere esei a yuda mi dil hopi bon ku mi problemanan. Mi tabata un mucha muhé ku gusta sali, i mi tabata gusta hari.
N’e mesun momentu mi tabata tin miedu tambe. Hopi miedu. Mi no tabata sa si loke a pasa ku mi bida tabata pa mi falta òf no. Maske mi tabata un mucha sabí tòg mi a deskonektá pa ku mi skol. Drentando añanan 70 mi a bira un mucha muhé ku no tabata por a bisa hende ‘Nò’. Si kualke mucha hòmber di bario bisa mi ku e gusta mi, básikamente nan por a hasi loke nan tabata ke ku mi.
Na momentu ku mi tabata tin 14 aña mi tabata tin dos yu kaba ku mucha hòmbernan di bario. Dos yu muhé. Mi wela a bisa mi ku mi tin ku kuminsá trese sèn den kas pa yuda kria e muchanan aki. Nos no tabata tin kuminda, nos no tabata tin nada.
Pues un dia, riba Bièrnè Santu mi a bai na un skina di hanchi den Clarck Street dilanti Mark Twain Hotel. Mi a bisti un shimis di 4 dòler, algun sapatu barata di plèstik, i algun makiyahe. Mi a pensa ku esei lo pone mi mustra mas madurá. Mi tabata tin solamente 14 aña i mi a yora durante hinter e anochi. Pero mi a hasié. Mi a haña 5 hòmber durante e anochi ei i nan a mustra mi kiko mi tin ku hasi. Nan a mira ku mi tabata yòn i sin eksperensha, i esei tabata manera algu ku ta eksitá nan.
Mi a traha 400 dòler e anochi ei, i ora mi a yega kas mi a duna mi wela tur e sèn. E no a ni puntra mi di unda mi a haña e sèn. Mi a bolbe hasi esaki e siguiente wikènt i mi wela tabata kontentu ku e sèn ku mi tabata trese. E di tres bia ku mi a bai algun hòmber a dal mi ku kabu di pistol den mi kabes. Nan a benta mi den baul di outo i bai ku mi. Mi tabata konosé nan, pasó nan a yeg’i aserka mi un bia kaba i bisa mi ku mi no ta ‘representá’ den kaya. Nan a bai ku mi un kaminda alehá, i nan a violá mi. Despues nan a bai ku mi den kamber di un hotèl i será mi den un kashi. Esaki ta lokual ‘Pimp’nan ta hasi pa kibra spiritu di un hende muhé. Mi a keda eiden pa hopi tempu, sklamando nan pa laga mi bai. Pero nan a bisa mi ku nan ta laga mi bai solamente si mi bai di akuerdo pa traha pa nan.
Mi a traha pa nan pa un seis luna asina, i durante e periodo ei mi no tabata tin mag di bai kas. Mi a purba hui, pero nan tabata gara mi, i ora esei sosodé nan ta tabata maltratá mi severamente. Despues di esaki mi tabata keda trafiká dor di otro hòmber. Esakinan tambe tabata abuzá di mi físikamente, pero e abusu verbal tabata pió. Nan ta bisabo par di kos ku nunka mas por sali for di bo kabes.
‘Pimp’nan ta hopi bon den tortura i manipulashon. Algun di nan ta lantabo mardugá ku un pistol pone riba bo kabes. Otro di nan ta hasi mané ku nan ta balorá bo i tratabo manera un ‘Cinderella’ i ku nan a bini pa yudabo. Nan ta ofresé bo kosnan bon basta bo hasi algu pa nan a kambio. Anto mi tabata pensa ku mi bida tabata basta duru kaba, pues kuantu ta kosta pa hasi algu mas? Pero e loke ku nan ta ofresébo nunka ta yega.
Ora hende deskribí prostitushon komo algu elegante i glamuroso manera e pelíkula “Pretty Woman”, e realidat ta totalmente distinto. Un prostituta lo por drumi ku 5 hòmber den un anochi. Den un aña esei ta mas ku 1800 hòmber ku bo ta tene relashon seksual kuné. Esakinan no ta manera relashon. Niun hende no ta trese flornan bunita pa mi. Nan ta uza mi kurpa manera ta un wc e ta.
Anto tin kliente ku ta hopi violento. Mi a keda tirá sinku bia, i nan a hinka mi diestres bia. Mi no sa dikon e hòmbernan aki tabata ataka mi. Tur loke mi sa ta ku sosiedat ta mira esaki komo algu normal. Tur nan malesa mental, rabia i frustrashon nan ta bin baha riba e prostituta, sabiendo ku e no por bai polis, anto si mi bai mes, e polisnan lo no tuma mi na serio. Ami mes tabata tin suerte, pasó mi konosé vários mucha muhé ku a haña nan morto.
Mi a traha komo prostituta un 14 pa 15 aña, promé ku mi kuminsá uza droga. E droga tabata nesesario pasó despues ku tantu hòmber a choka mi, maltratá mi, pone kuchú na mi garganta, tapa mi kara ku kusinchi i yen otro sorto di abuzu mi tabata tin mester di algu pa hinka kurashi den mi sistema.
Mi a traha komo prostituta pa 25 aña largu, i durante tur e añanan ei nunka mi a mira un salida. Pero riba 1 di aprel 1997, tempu ku mi tabata tin 40 aña, un kliente a benta mi for di su outo. Mi shimis a keda pegá den e porta. E hòmber a kuminsá kore i lastrami abou kasi 6 kuadra largu di kaminda. Tur e kueru riba mi kara i na un banda di mi kurpa a kita.
Mi a bai na un hospital di Chicago i nan a tuma mi mesora den kamber di emergensha. Dor di e kondishon ku mi tabata aden, nan a yama polis mesora. Un polis ku a yega a mira mi i a bisa ku e konosé mi. El a bisa: ‘ta djis un prostituta. Probablemente el a kita sèn for di kualke hòmber i nan a batié manera e meresé’. Anto mi a tende e zùster hari kuné. Nan a pusha mi pafó manda mi sala di espera manera kos ku mi no tabata bal nada i ku mi no meresé servisio di kamber di emergensha.
Na e momentu ei mi tabata sintá den sala di espera ta warda un hende bin yuda mi. Anto mi tabata pensa riba tur loke ku a pasa mi den mi bida. Mi no tabata sa kiko pa hasi. Mi no tabata tin mas idea di kiko pa hasi. Tur loke mi a hasi ta wak den laira i pidi Dios pa yuda mi.
Dios a traha hopi lihé. Un dòkter a bin yuda mi i a rekomendá mi pa bai un departamentu den hospital ku yama Servisio Sosial. Den e departamentu aki nan a duna mi un karchi pa bai un lugá ku yama ‘Genesis House’ kual tabata keda dirigí pa un muhé maravioso ku yama Edwina Gateley. E muhé aki a yuda mi kambia mi bida.
E lugá ei tabata maravioso. Mi a haña tur kos ku mi tabata tin mester. Mi no mester a wòri ku paña ni kuminda ni trabou. Nan a bisa mi ku mi por a keda kuantu ku mi tabata ke. Mi a keda dos aña te ora ku mi a rekuperá di mi heridanan i mi a bira Brenda bèk.
Dor di Edwina mi a siña kiko konekshon, sirkulo di konfiansa, amor i sosten di un grupo di hende muhé por hasi. Usualmente ora un muhé sali for di e mundu di prostitushon e no ta papia nada mas di esei. Ta kua hòmber lo aseptá un muhé asina komo su kasá? Anto despues di a sali for di ‘Genesis House’ ami tabata presis asina. Tur loke mi tabata ke ta haña un trabou i paga mi impuestonan manera tur sobrá hende.
Mi a kuminsá hasi trabounan boluntario yudando muchanan yòn ku ta traha komo prostituta, huntu ku un investigadó ku tabata hasiendo un investigashon den vèlt. Pero mi a ripara ku despues di nan investigashon niun hende no tabata bai bèk pa yuda e mucha muhénan yòn aki. Ami tabata einan, ami tabata meskos ku nan.
Pues na 2008 ami ku Stephanie Daniels-Wilson a start un fundashon ku yama “Dreamcatcher Foundation”. Nos ta bai serka e muhénan ku ta traha den kaya i nos ta papia ku nan i yuda nan sali for di e bida ei. Te ainda nos tin 13 mucha muhé ku a logra kaba nan skol i awor nan ta studiando na Universidat.
Banda di e trabou aki tambe mi ta bai konferenshanan i yuda ku trabounan akadémiko riba prostitushon. Semper nan tabata será mi konosí ku algun profesor i nan ta bisa mi ku e ta un eksperto den prostitushon. Mi ta bira wak nan i puntra nan “Serio? Kiko tur bo sa di prostitushon? E berdadero eksperto ta pará bo dilanti”.
Yen hende ta papia yen kos di prostitushon, i tin hende ta bisa ku hasiendo prostitushon legal bo ta yuda e prostitutanan. Ta bèrdat ku kada muhé tin nan historia, anto pa un mucha muhé ku ta prostituí p’e paga su skol e por ta oké, pero no pa esun ku a wòrdu violá fo’i chikí, ku nunka a konosé su mama i ku tabata prostituí pa e por kome.
Anto laga mi bisabo esaki tambe. No ta importá kon un situashon a kuminsá pa un mucha muhé. E final nunka lo ta meskos. E mucha muhé por ta prostituí pa e por finalisá su estudio di lei. E por ta atendé solamente ku klientenan di klase sosial haltu ku e ta haña via di un agensia, i ku e ta topa nan solamente den hotèlnan bunita i luhoso. Pero e promé bia ku un kliente maltratá e mucha muhé ei, e ora ei e lo ripara den ki situashon e ta. Semper lo bo topa un hòmber ku su kabes no ta bon. Anto huntu kuné e lo tin kuater hòmber mas ku lo abuzá di bo di tur forma, kita tur bo sèn i pertinensianan fo’i bo, anto den frakshon di un momentu bo ta kompletamente maltratá i kibrá. Esei ta prostitushon!
Despues ku mi a stòp ku e trabou di prostitushon mi no tabata kla pa niun relashon. Pero despues di tres aña di rekuperashon i apstenshon, mi a konosé un hòmber ekstraordinario. Anto mi tabata hopi eksigente. Semper e ta hasi wega bisando ku mi tabata hasié mas pregunta ku un reshèrshi.
E no a huzga mi pa niun di e kosnan ku mi a yega di hasi den pasado. Ora el a wak mi, e no a mira nada di e kosnan ei. E di ku tur loke el a mira ta un hende muhé ku un bunita sonrisa anto ku e tabata ke a forma parti di su bida. Mi tambe tabata ke a forma parti di su bida. Aña pasá nos a selebrá 10 aña di matrimonio.
Mi yu muhénan ku a keda kriá pa un tanta di mi, a krese i bira dos bon mucha muhé. Un di nan ta un dòkter i ta traha den hustisia kriminal. Ami ku mi kasá a adoptá un subrino di mi i awe mi ta un ‘soccer mom’ di 58 aña di edat!
Pues awe mi tei pa bisa bo ku tin un bida despues di tantu aña di daño, trouma i sufrimentu. Tin bida despues ku hendenan a bisa bo ku bo no ta bal nada i ku nunka lo bo logra nada. Tin bida, i mi no ta papiando di un tiki bida. Tin HOPI bida!”
Esaki tabata e historia di Brenda Myers-Powell. Mi a skibi e historia aki pasó mi konosé hopi hende muhé ku a pasa den vários abuzu. Abuzu físiko, seksual, verbal i mental. Un gran kantidat di nan ta keda ku un miedu profundo den nan sistema, miedu di bolbe drenta otro relashon, i diferente otro miedu mas. Tin di nan ta puntra nan mes ku si un dia nan lo por bolbe hiba un bida normal. Algun di e muhénan aki ta protehá nan mes, nan ta krea un defensa inmenso nan dilanti ku ta hasi imposibel pa nan tin un relashon normal. E historia aki ta mustra nan ku tin muhé ku a pasa den situashonnan pió, i awe nan a sobrebibí i ta hibando un bida normal. Pues bo tambe por, basta bo pèrmití bo mes pa kurá di tur bo heridanan.
Banda di esaki tin hopi hende hòmber ku ta trata muhé manera ta kos sin balor nan ta, sin tene kuenta kuantu daño bo por hasi na un ser humano. Tin tantu hòmber ku ta uza un prostituta pa sasia nan set seksual, pero ta trata e muhé komo si fuera ku e no ta hende. Tin kantidat di hòmber ku ta manipulá, gaña i probechá di muhénan akifó, pa despues ora nan haña loke nan ke, nan bandoná e muhé i dun’é mal nòmber i bisa ku nunka nan lo por tin un relashon serio ku un muhé asina.
Si bo no por yuda un hende, kita for di su kaminda. Anto no opstante ken un hende ta, ki trabou e ta hasi òf kiko su pasado ta, kada hende meresé rèspèt komo ser humano. Manera semper mi ta bisa: ”No huzga hende su eskohonan, si bo no konosé nan historia!”
Fuente: BBC
Danki pa “like i “share”. Mi ta apresiá mashá. Sinti bo liber pa laga bo komentario atras.
You might also like:
Comments
Leave a Reply
You must be logged in to post a comment.


text:
ORANJESTAD – Diaranzon tabata e di dos dia di reunionnan entre Minister Otmar Oduber y stakeholders di mundo turistico, y mescos cu e promer dia, esaki por wordo cataloga como un exito total den sentido di e acogida grandi cu e iniciativa aki a haya entre e gruponan presente.
Minister Oduber a declara na prensa cu a trata caba di dos dia hopi intensivo caminda hopi informacion a bin dilanti di tur e gruponan. “Bo por mira cu den cada grupo nos tur ta coincidi riba e debilidadnan cu nos tin den nos producto”.
A reuni cu entre otro cu e grupo di comercio y taxistanan. Riba e ultimo aki Minister Otmar Oduber a expresa cu tabatin representante di tur e asociacionnan di taxi y por a mira claramente cu tin interes pa traha cu Gobierno, pa traha pa tin un producto di calidad na Aruba y e compromiso ey a wordo mustra ayera di parti e taxistanan, di e asociacionnan. A keda demostra dor di tur e asociacion di taxinan cu nan tambe kier mira mehoracion, nan tambe kier mira un servicio di calidad wordo duna na nos turismo. Nan tambe a presenta e mesun problemanan cu a wordo identifica den e demas gruponan cu a reuni cu nan caba.
“Ta un hecho cu mester bay actua aworaki, DOPV mester bay actua, Directie Scheepvaart tin cu bay actua, polis tin cu bay actua. Awor aki ta instancianan mester actua pa nos por salvaguardia e bienestar di Producto Aruba, e bienestar di nos pilar economico cu ta turismo”, Minister di Turismo a duna di conoce.
E minister a agrega cu por gasta 10 miyon dollar extra den mercadeo pero e forma cu un turista mas tanto ta dicidi pa bin Aruba ta e ‘word of mouth’ esta cu un ta recomenda otro! Den esaki tur hende na Aruba, taxista, imigracion, bendedor y hasta esun na cas cu ora turista ta para un rato pa puntra un adres ta importante den e proceso aki. Pesey mes e ta mustra su satisfaccion di mira cu tur hende ta willing pa forma un front, Gobierno cu sector priva, pa por engrandece y mehora Producto Aruba.


text:
Selebrando 3 aña di eksistensia na Kòrsou
Selebrando 3 aña di eksistensia na Kòrsou
DIGICEL A BISHITA PRENSA DI KÒRSOU KU BOLO DEN MAN
WILLEMSTAD, Kòrsou – 22 di Mei, 2009: E kompania di selular ku mas ta kresiendo na Kòrsou, Antia, den Karibe, Sentro Amérika i awó hasta den Oséano Pasífiko ta den selebrashon total di su 3 añanan di eksistensia na Kòrsou. Pa esaki Digicel a prepará algun kampaña masha interesante mes pa su klientenan ku a sa di sostené durante e último 3 añanan. Nos a traha un sekshon speshal riba nos wepsait pa nos klientenan por selebrá ku nos. Lo ta bai tin diferente promoshonnan i aktividat kaminda nos lo parti hopi premio.
Relashoná ku e selebrashon, Digicel a pasa bishita mayoria di e medionan di komunikashon. “Nos tin un masha bon relashon ku prensa di Kòrsou. Nos ta konsiente ku nan a hunga un ròl importante den nos kresementu i nos éksito. Ta p’esei nos no kier a laga e dia bai seku asina tampoko”, di akuerdo ku Hans Lute, CEO di Digicel Dutch Caribbean. Huntu ku un delegashon di Digicel, a pasa bishita e medionan di komunikashon ku un bolo. “E ta forma parti di nos kultura aki na Kòrsou, ora tin fiesta mester tin bolo”, Hans Lute a bisa ku un sonrisa riba su kara. Di e forma aki Prensa di Kòrsou tambe ta forma parti di e selebrashon di Digicel, siendo esnan ku mester transmití e mensahenan di Digicel pa su klientenan. Papiando di kliente, den e tiendanan di Digicel tambe tin bolo riba pa selebrá huntu ku klientenan nos 3 añanan di eksistensia.


text:
Mishon i Vishon
Fundashon Orkesta Sinfóniko Hubenil Kòrsou (FOSHK) ofisialmente a keda establesé dor di señor Donny Moron dia 1 sèptèmber 1996. E fundashon a bira operashonal den 2002. Den statutonan di FOSHK e meta ta formulá na siguiente manera: "…. stimulá hasimentu di muzik en general i muzik sinfóniko en partikular, tur esaki den sentido mas amplio di palabra". FOSHK ta fokus riba muchanan di 6 pa 14 aña, kendenan no fásil lo bini den kontakto ku bon edukashon musikal.
Ku e proyekto aki FOSHK kier yuda enrikesé bida di muchanan di Kòrsou. T’asina ku hopi mayor/edukador ta traha den oranan di mèrdia. Esaki ta pone ku hopi di nan yunan ta nan so na kas trai’mèrdia despues ku skol a kaba. E situashon aki por abri kaminda pa eksperensianan negativo. Destrukshon riba kaya i na skolnan, mal uso di droga, embaraso hubenil i dròpout ta fenómenonan, ku mas i mas bo ta topa na Kòrsou.
Ku e proyekto aki FOSHK kier stimulá muchanan pa keda riba e bon kaminda dor di ofresé nan algu útil pa hasi trai’mèrdia. Hasimentu di muzik ta trese trankilidat i e ta alsa e sentido di balor propio: "Mi ta sirbi pa algu". E ta eksigí disiplina, e ta forsa e mucha pa siña traha huntu ku otronan i respetá nan; e ta stimulá kreatividat.
E proyekto di FOSHK ta brinda espasio pa e musikalidat di e yu di Kòrsou brota. I hopi importante: hasimentu di muzik ta trese alegria i satisfakshon.
Asina FOSHK ta stimulá serka muchanan un imáhen positivo di nan mes loke lo yuda nan siña bisa ‘nò’ kaminda esei ta nesesario.
E meta final ta un orkesta sinfóniko hubenil ku ta operá internashonalmente.


text:
Kyra Hoevertsz ta gana 2 Oro durante Campeonato Nacional di Merca di Synchro
Morago, California, US, april 2015. Durante e campeonato nacional mas importante di Merca den e deporte di landamento sincroniza, cu a tuma lugar na e ciudad Morago, California, e atleta di Aruba Kyra Hoevertsz a logra bai cu e titulo máximo den dos evento; Kyra a logra dos medaya di oro den e categoría “junior”, tanto den evento equipo, como pa e equipo combo.
Tur atleta den e deporte di synchro ta prepara henter aña pa e evento aki, cu ta e culminación di lunanan di entrenamento intensivo. Solamente e mihornan ta participa na e campeonato nacional. Pa medio di campeonatonan clasificatorio cu ta tuma lugar prome, cada atleta mester logra e derecho di participa na e Campeonato Nacional, yama oficialmente e “U.S. National Synchronized Swimming Championships”.
Manera ta conoci, Aruba tin su atleta Kyra Hoevertsz, di nivel halto den e deporte di landamento sincronisa cu ta biba, bai scol y entrena na Merca y cu durante e aña escolar ta competi pa nan Club.
Kyra Hoevertsz a participa cu su club "Walnut Creek Aquanuts" den e categoria Juniors. Kyra mester a competi prome den e parti tecnico esta e "figuranan tecnico", caminda e mester a enfrenta no menos cu 151 otro competidor. Na final Kyra a termina na di 17 lugar.
Kyra su siguiente evento tabata e equipo, hunto cu 7 otro compañera di su club. E equipo di Walnut Creek Aquanuts a drenta e ronda final na segundo lugar, net tras di nan eterno rivalnan di Santa Claa Aquamaids, pero den e finalnan nan a presenta nan rutina asina bon, cu nan a sa di logra puntuacionnan mas halto, terminando pues na prome lugar y ganando e medaya di oro!
Pa Kyra tabata tin mas evento riba e programa. Riba e ultimo dia di e competencia, Kyra a participa den e evento "Combo", cu ta un rutina masha creativo cu ta combina tur e eventonan di e deporte den uno. Solo, dueto, y tur landador hunto den varios combinación ta hasi e equipo “combo” hopi gusta pa publico. Ta landa e equipo “combo” cu 10 atleta, pero tin hopi libertad den e coreografia. Cu un rutina cu a expresa “aliens”, e equipo di Walnut Creek a logra sali na promer lugar, ganando asina otro medaya mas di oro pa Kyra.
Mirando atras AZB ta hopi orguyoso di e atletan aki di Aruba cu den e grandinan di Merca ta logra gana medayanan di oro!
Pa Kyra e temporada pa competi pa su club na Merca a termina y awor e ta bai prepara su mes pa bai landa un dueto hunto cu Anouk Eman, pa representa Aruba na competencianan internacional. Na luna di Juli nan lo participa na e Weganan PanAmericano cu lo tuma lugar na Toronto, Canada. Despues di e competencia aki, tambe na luna di juli, nan lo participa na e "World Championships", na Kazan, Russia.
E ultimo competencia aki ta di gran importancia pa e Dueto aki, pa asina tin un idea di e ranking mundialmente. E dueto tin nan bista ariba e Weganan Olimpico, y pa jega asina lew mester clasifica entre e mihor 24 di Mundo!
Hopi exito na Anouk y Kyra y un palabra di pabien pa e resultadonan cu nan a logra.
Kyra Hoevertsz hunto cu su equipo ta logra gana ORO y ta clasifica pa e Junior National Championships di synchro na Merca
Oranjestad, 11 maart 2015. Ya ta pa di tres anja cu e hoben atleta di e deporte di landamento sincroniza, Kyra Hoevertsz, a establece su mes na California, pa eynan continua su estudio y tambe desaroya su mes den su deporte como miembro di e club Walnut Creek Aquanuts.
Siman pasa e equipo completo a participa na e “West Zone Junior Championship” na, Sacramento, California, caminda cu nan mester a logra supera e puntuacion di 73 punto pa por a gana e derecho di participa na e campeonato nacional di Merca cu equipo den e categoria "junior", cu ta di 14 te cu 18 aña di edad.
Diabierna durante e "West Zone Junior Championships" a toca e prome mitar di e competencia, esta den e figuranan tecnico, y tabata tin no menos cu 90 participante. Figuranan tecnico ta un di e fortalezanan di Kyra y e tabata tin confianza cu esaki lo a bai bon. Kyra a logra un puntuacion total cu a posicion'e na di 12 puesto entre e 90 landadornan, lagando pues un tremendo impresion atras.
Diadomigo a tuma lugar e competencia cu ta e rutina riba musica. Cu un presentacion tremendo di e equipo di "Walnut Creek Aquanuts" ariba musica Irlandes, "Riverdance" a impresiona e jueznan y na final di e presentacion, e puntuacion a wordo presenta: 82.500 punto! Mas cu sufficiente punto di loke nan mester a alcanza pa por a clasifica pa e campeonato nacional! Fuera di esei nan a gana Medaillo di Oro!! Cu un cara di alegria, Kyra a mustra con contento e tabata ta. E la logra su meta.
Bista awor ta cambia pa e Campeonato Nacional Junior di Merca, cu ta tuma lugar na Morago, California di 1 pa 5 April. Eynan Kyra ta competi cu su club Walnut Creek Aquanuts den e evento di equipo y tambe den e evento di Combo.
Despues di e competencia aki Kyra lo bai sigi prepara pa participa hunto cu su Duet Partner di Aruba, esta Anouk Eman pa bai participa na PANAMERICAN Games cu lo tuma lugar na luna di July na Toronto, Canada. Despues di esei Kyra y Anouk lo bai Rusia na unda nan lo participa den World Championships. Esaki ta bai ta un competencia hopi importante pa nan, pa asina por midi nan mes cu e resto di mundo.
Anouk Eman y Kyra Hoevertsz a keda na un di cuater luga na CAC
Diadomingo merdia e Weganan Centro Americano y del Caribe 2014 oficialmente a inicia pa Team Aruba den landamento sincronisa na Veracruz, Mexico ora cu e dueto di Aruba, consistiendo di Anouk Eman y Kyra Hoevertsz a mira accion. Mester bisa cu e dueto di Aruba a duna un tremendo presentacion pero ta keda net cortico pa loke ta un luga riba e podium na Veracruz. E duet Arubano a termina na un di cuater luga cu un puntuacion total di 73.3721 y asina nan ta termina net tras di Venezuela cu a keda cu e medaya di brons cu un puntuacion total di 74.2301. E dos landadonan elite den e deporte di landamento sincronisa bou guia di coach Denise Shively a landa den gran forma y tabata ocupa un di tres luga te na e ultimo competidonan cu tabata Venezuela. Remarcabel ta cu e dueto di Aruba a laga paisnan grandi nan tras manera Cuba, Puerto Rico, Guatemala y Costa Rica. E competencia a wordo domina den su totalidad pa e duetonan di Mexico y Colombia kendenan a termina na di respectivo prome y di dos luga cu puntuacion formidabel. E atletanan Anouk y Kyra lo competi den e dianan binidero na nan segundo evento, cu ta e Dueto Liber, den cual nan tin un otro oportunidad pa tog kisas logra un medaya pa Aruba.
Cuater aña pasa e dueto Amanda Maduro y Anouk Eman a logra e medaya di brons den e Weganan CAC na Mayaguez, Puerto Rico. E actuacion di awe ta uno sublime unda Anouk y Kyra a demostra clase y convence e huesnan y haya un bon puntuacion. Un palabra di pabien ta bay na Anouk Eman y Kyra Hoevertsz cu nan di cuater luga den e Weganan CAC.
ARUBA Cu Medaya Di Bronze Na CAC Veracruz 2014
Anouk Eman y Kyra Hoevertsz a gana un medaya di Bronze pa nan Dueto rutina liber. Dilanti un publico grandi Anouk y Kyra a demonstra cu nan ta merece e medaya. E logro aki ta uno grandi pa e deporte di landamento sincroniza na Aruba y ta un satisfecho enorme pa e dos atletanan aki cu tin nan vista ariba qualificacion pa Weganan Olimpico Rio 2016.
Landado Allyson Ponson ta keda net cortico di un final A den 100m
Dialuna mainta tempran e Weganan CAC a continua na Veracruz, Mexico. Nos atletanan di Aruba tambe a competi den e diferente disciplinanan di deporte. Na e Centro Acuatico, e landado Allyson Ponson a competi den e evento di 100m freestyle.
Allyson a start den e heat number 2 y den e caryl number 6. Mester bisa tabata tin un biento fuertisimo estilo di rafaga cu a dificulta e competencia. Por a mira cu esaki a afecta casi tur e landadonan den nan tempo marca. Mirando e circumstancianan rato rato a hasta stop e competencia pa seguridad di e atletanan y oficialnan.
Pa loke ta e prestacion di Allyson esaki a bay den bon forma. Na final Allyson ta marca un tempo final di 58.43. Ta bon pa menciona cu Allyson su personal best ta 58.16
Cu a tempo aki Allyson a termina como e number 4 den su heat y 9 overall. Esaki ta nifica cu den oranan di anochi Allyson lo landa e final B den 100m freestyle mirando cu e prome 8 landadonan ta clasifica pa e gran final.
Pa loke ta e final B di e anochi esaki a wordo cancela.
Esaki ta un otro bon presentacion di e hoben Ponson kende dos dia pasa a sa na kibra su record personal den e 50m lomba.


text:
E evento ta tuma lugar diasabra 29 di September y lo bira di 19 aña consecutivo
Oranjestad- Aruba Reef Care Project, conoci como e proyecto anual pa conscientisa publico ariba e importancia pa cuida y proteha nos lama y beachnan. Esaki lo bira di 19 aña consecutivo cu boluntarionan lo dedica na tempo pa juda mantene nos beach y lama limpi y bonita. Tur aña manera ya ta custumber, pero en particular durante evento nan manera World Water Day, Dia Di Tera den luna di April, comision di Aruba Reef Care ta duna serie di presentacion na scolnan basico, secundario, hotelnan, service clubs y Universidad di Aruba.
Manera ta conoci e proyecto aki a inicia na Juni 1994. Tabata un iniciativa di Sr. Castro Perez y conjuntamente cu Sr. Byron Boekhoudt, Biologo Marino cu ta e co-fundador di e bonita proyecto ambiental pa nos comunidad. E iniciativa a wordo ricibi cu tur apoyo necesario for di oficina di turismo (Aruba Tourism Authority) y tambe otro instancia nan manera AHATA, compania nan di deporte aquatico, hotelnan y otro organisacionnan.
Progreso di Aruba Reef Care Project
Por a mira un adelanto grandi y principalmente cu menos sushi bow di lama, principalmente ariba e rifnan di coral y tambe na e sitionan di sambuya. Ainda tin hopi esfuerso cu mester ser hasi pa mantene nos beach y lama limpi. Según cu e añanan ta pasa, e cantidad di participante tambe a subi masha hopi mes y den algún ocasión nos a jega di haya mas di 1000 participante. Despues di tanto aña nos bisa cu satisfacción cu hopi menos ton di sushi ta wordo colecta. Ta un satisfacción grandi pa nota cu varios otro organisacion ambiental a nace despues di Aruba Reef Care Project. Un di grupo ta e comison ambiental di AHATA cu ta bai cumpli 11 aña consecutivo cu nan ta organisa e “Coastal Clean-up” na luna di November.
Aruba Reef Care Foundation ta gradici e patrocinador principal cu ta Aruba Tourism Authority, RBC Royal Bank, Santa Rosa, Hadicurari Centro di Pesca, Mourik Caribbean N.V., Total Services, Clean Masters, Stichting Neptalie Henriquez Park y Oduber Agencies y varios hotel cu a hasi donación di caha di sandwich, boter di awa y softdrink pa e boluntarionan.
E Centro di Operación ta na Neptali Henriquez Park
Neptali Henriquez Park ta wordo usa como e centro di operación. E interes ta hopi grandi atrobe pa aporta na e campaña di e aña aki. E sitionan cu lo bai cubri ta entre otro tras di Faro California, Arashi, Boca Catalina, Malmok, Hadicurari, e beachnan dilanti di e hotelnan na Palm Beach, Eagle Beach, Ruina di ex Bushiri Resort, Parke Wilhelmina bai direction Neptalie Henriquez Park, Beach na Surf Side y Nikki Beach, Spaans Lagoen, Mangel Halto, Santo Largo, Baby Beach, Santana di Cacho, Grape Field, Boca Grandi y e area rond di Neptali Henriquez Park. Ta hasi un petición na henter comunidad pa conhuntamente manifesta nan compromiso cu medio ambiente y juda mantene nos beach y lama limpi. E operadornan di deporte aquatico a compromete nan mes pa juda cu e operacion den awa. Aruba Reef Care Project ta pidi tur grupo ambiental, clubnan social, scoutnan, skolnan y tambe boluntarionan pa contribui na e campaña. Esnan cu kier participa por tuma contacto cu nan operador di deporte aquatico faborito of tuma contacto via telefoon cu Santa Rosa Tel. 585- 8102 (puntra pa Glenda Bareño) y na Hadicurari Centro di Pesca Tel. 586-0820 (Puntra pa Castro Perez) Via e-mail na : HYPERLINK “mailto:arubareefcare@gmail.com” arubareefcare@gmail.com y tambe bira nos amigo ariba e pagina di Facebook cu ta: Aruba Reef Care. Tur participante, ademas di e satisfaccion di haci Aruba limpi, ta ricibi un t-shirt, sandwich box, awa of soft drinks y después di acción di limpiesa na Neptali Henriquez Park lo ricibi un certificado di aprecio y por participa na rifa pa diferente premionan atractivo. Nos ta conta ariba e apoyo di henter e comunidad di Aruba pa yuda proteha nos recursonan natural.


text:
C.C.D.I Stores
Den e parti aki Bo por bishita nos "Stores"nan i hasi bo pedidonan direkt of pidi pa nos katalognan.
Manera nos a informabu kaba den e sekshon di Produkto, den e store aki nos lo ofresebu
un surtido grandi di CD i DVD di añanan 50,60,70 i 80.
Klek riba e boton "Katalog CD & DVD" i wak of print e katalog. Of bo ta klek riba e boton "CD & DVD Store" i bai direkt den e store, kaminda bo por hasi bo pedido.
CD & DVD Store
Computer Store
Den e Computer Store bo ta haña un surtido amplio di produktonan di den e mundu di komputashon.
Akinan tambe klek riba e boton "Katalog Computer" i wak of print bo katalog . Of bo klek riba e boton "computer Store" i bai direkt den e store, kaminda bo por hasi bo pedido.
Copyright © 2012 C.C.D.I. All Rights Reserved
Si bo ta desea di risibi e katalog di CD i DVD via mail i keda na altura di tur CD i DVD nobo ku drenta klek riba "Katalog Cd & DVD via mail".
Si bo ta desea di risibi e katalog di Computer via mail i ke keda na altura di tur produktonan nobo ku drenta pa lokual ta komputashon klek riba "Katalog Computer via mail"


text:
Bario Event na Carnival Village
Ricibi Smarphone GRATIS cu cumpra di Data!
Digicel cu un tremendo "Bario Event" den Carnival Village Diadomingo awor
ORANJESTAD (AAN): Diadomingo awo December 7, 20114 Digicel lo ta organisa un tremendo “Sales Event" den e bario di San Nicolas. Esaki lo tuma luga paden di "The Carnival Village" cuminsando di 11AM te cu 3PM. Riba e dia aki Digicel lo un special ariba modelonan di Smartphone. E special lo ta ariba celularnan prepaid, pa cual lo ta regalando e model "Alcatel C1" of e "DL 700" cu cumpra di 1 luna di data Bronze pa Afl.49.99. Dus po bisa cu e celular lo sali bo GRATIS. Tambe lo tin e model di "Alcatel Idol", masha elegante mes na un prijs super rebaha pa Afl.349,- y ta inclui caba 1 luna di data.
Gerencia y staff di Dicigel kier invita e pueblo en general pa bin pasa un rato agradabel y pasa cumpra e regalo perfecto pa e temporada aki na San Nicolas. E dia aki lo tin Dino jump, Gaita Authentico y tambe miniteca Mige cu un tremendo ambiente. Lo tin hopi premio pa esunnan cu cumpra ariba e dia aki, cual nan ta haya chens pa bay den e Digicel Vault y haya premio extra.
Digicel ta warda un y tur Diadomingo awor!


text:
Oranjestad-Parlamentario Marlon Sneek ta kere cu Xiomara Ruiz Maduro di fraccion di MEP, ta totalmente perdi den su agonia politico, ya cu segun e politico aki, e no ta hayando cobertura y ningun hende ta pasa su noticianan.
Fuera di esaki sr Sneek a mustra cu Xiomara ta completamente bruha y den su agonia ta contradeci su mes formalmente ya c’un rato e miembro di MEP ta bisa cu Gobierno no ta haciendo nada pa reapertura di refineria Valero pero un rato despues e mes ta bisa cu Gobierno lo tin un deal c’un compania pa habri Valero.
“E cos di mas pret di Xiomara di MEP ta cu ora e ta papia cu supuestamente Gobierno lo tin un deal cu ‘El Pollo,’ un compania pa habri Valero pero realidad di esaki ta cu e unico politico cu ta sacando potret cu bandera Venezolano y di PDVSA, ta ‘El Gallo’ Glenbert Croes kico tin aya na Venezuela mi no sa mester check cu ‘El Gallo’ Glenbert Croes cu practicamente ta biba na Venezuela.
Nos por a tuma nota tambe riba Internet un publicacion na Venezuela di un entrevista hasi cu Glenbert Croes cu ta bisa: “Aruba se solidarisa con Venezuela en disputa por el Esequibo,” un disputa cu Gobierno di Venezuela tin cu Guyana y Glenbert Croes ta bay Venezuela y ta duna un declaracion den nomber di pais Aruba.
Entre otro ta menciona cu Glenbert ta yiu di El Libertador y ta bon pa Xiomara sa cu si tin un hende cu tin link cu Venezuela y cu El Pollo, ta su colega ‘El Gallo’ Glenbert Croes
Xiomara mester bay busca e problema aki cerca su colega di partido of ta un guera a cuminsa caba den seno di MEP, pa mira con ta corta hala di Glenbert Croes y nan ta cuminsa traha storianan di El Pollo y El Gallo pa entre nan, nan mes caba cu otro.
Nos por a mira tres siman pasa tambe un potret cu tabatin di sr Glenbert Croes cu Roy Dasa, un parlamentario cu practicamente no ta den funcion mas ya cu nan a dicidi na Venezuela cu nan no ta bay tin eleccion mas pa Parlamentarionan cu ta representa e pais den Parlatino, pero di e asamblea mes Parlamentarionan lo wordo asigna den futuro pa bay Parlatino mescos cu aki na Aruba.
Pero aki un biaha mas por tuma nota miembronan di fraccion di MEP ta djis saca potret pa bisa cu nan ta bezig c’un partner strategico , gewoon un farce , un creamento di expectativa falso pa purba di crea emocion den e pais, cerca pueblo sin cu nan ta honesto cu nan.
Den un reunion cu mi a participa na Mexico siman pasa, mi por a combersa cu e delegacion di Santo Domingo cu a informa mi persona cu PDVSA a cuminsa bende e refineria na e isla ey.
Na 2010 PDVSA a cumpra e refineria aki na Santo Domingo y awe PDVSA ta den proceso di bende e refineria aki anto ta bon pa esunnan di MEP bin splica cu cua placa nan ta bin cumpra e refineria aki na Aruba.
Tambe ta bon pa mustra cu Venezuela a cuminsa den Caribe cu e asina yama PetroCaribe caminda e paisnan den Caribe aki tabata haya petroleo na un prijs preferencial Santo Domingo, Trinidad & Tobago y otronan, y awe PDVSA a yega Santo Domingo y bisa cu nan cu loke nan debe nan por paga mita di dje y lubida e resto, ya cu Venezuela tin mester di placa, mester di dollar y awor kier haya loke nan por haya pa cubri nan situacion financiero.
Un compania cu tin un refineria na Santo Domingo y cu ta den proceso pa bende esaki, nos por mira El Gallo Glenbert Croes di MEP sacando foto cu e bandera di Venezuela y di PDVSA y a bisa cu el a combersa cu un of otro hefe, un of otro director pero ningun caminda por mira Glenbert riba un foto cu e hendenan aki den combersacion.
Nos ta kere cu a bira e momento pa nos bira serio cu pueblo, pa nos ta honesto cu pueblo y stop di hunga wega, ya cu Gobierno ta moviendo, Gobierno a bin y papia cu e comision y a informa cu e tin un compania na Merca interesa cu cual e ta den deliberacion cune cu ta mustra serio y e reunionnan aki ta tumando luga den tur seriedad posibel pero otronan tin cu stop di troce e berdad,” Parlamentario Marlon Sneek a declara recientemente.


text:
‘Customer Care’ di Digicel den bo plant’i man ku aplikashon “My Digicel”
‘Customer Care’ di Digicel den bo plant’i man ku aplikashon “My Digicel”
Numbernan di teksto i kódigonan kòrtiku ta kos di pasado, komo ku klientenan por usa e aplikashon pa gran mayoria di e servisionan ku ta keda ofresé na Digicel. For di e pregunta- òf servisionan básiko manera, chèk saldo di kuenta i status di e plan di data vigente te ku kumpramentu di plan di data nobo usando ‘online top-up’, manda krédito pa un otro number di Digicel òf manehá nan propio estado di kuenta.
Esei no ta tur kos, e aplikashon ta optenibel na ingles, franses i spañó. Ademas di esaki e aplikashon “My Digicel” ta tene tur usuario na altura di tur loke ta sosodiendo riba retnan sosial i ta pèrmití e usuario di ta interaktivo dunando nan e oportunidat pa duna komentario den e aplikashon.
Sr. Hans Lute, CEO pa Digicel Dutch Caribbean, “Nos ta masha kontentu di por ofresé nos klientenan e aplikashon “My Digicel”. Tur esaki ta pa duna e usuario e kontròl riba su propio kuenta di telefon, ofresiendo nan tur hèrmènt nesesario pa manehá nan perfil den nan plant’i man.


text:
Chayenne Tokaay a gana e $5,000 den kampaña di Digicel Boneiru
KRALENDIJK/ DECEMBER 2013:- “Nos ta masha kontentu kon pueblo di Boneiru a responde na e kampanja aki i ta na su lugar pa gradisí tur kliente i tur ku a partisipá na nos kampaña dediká na e selebrashon di fin di aña. Un pabien grandi ta bai na Chayenne Tokaay ku a bai kas ku $5,000 kèsh!”, asina Irvinia Daantje, relashonista públiko pa Digicel Boneiru a komentá despues di entregá e ganador su cheque simbóliko. E búskeda di e saku di Papa Pasku a tèrminá, ora ku Chayenne Tokaay ku un alegria inmenso a deskubrí e saku bon skondí na ‘Slaven Huts’
Djaluna dia 23 di desèmber último e 6 finalistanan a hasi e búskeda di $5,000- nan lo mester a kompletá un seri di charada di kual e kontestanan korekto lo hiba nan na e saku. E promé persona pa haña e ‘Saku di Papa Pasku’ lo a gana e sinku mil dòler! Digicel ta gradisí tur otro 5 finalistanan ku a partisipá ku hopi animo na e búskeda; John Frans, Norman Boekhoudt, Maria Narvaes, Josselien Bernabela i Andrea Silvero. Relashonista publiko pa Digicel Boneiru, Irvinia Daantje a finalisá bisando “Imaginábu gana $5,000 dor di partisipá na un promoshon di SMS, esei tabata e suerte di Chayenne Tokaay. Nos ta invitá tur kliente i henter pueblo di Boneiru pa sigui partisipá na nos promoshonnan”
FIN
Foto:Riba fotonan athuntu, momentu Chayenne Tokaay a deskubrí e Saku di Papa Pasku na e ‘Slaven Huts’, mesora a hasi entrega di e cheque simbóliko, ademas di Srta. Irvinia Daantje relashonista públiko di Digicel Boneiru a entregá un ‘kariño’ na tur sobra 5 finalista ku a partisipá.


text:
Wendy Biesum-Schoop coordinador di actividad di Famia Plana, a splica den conferencia di prensa awe mainta, cu sexualidad ta un topico hopi varia y amplio, y cu e promenan yama pa duna informacion na e hoben ta e mayornan mes pero lamentablemente esey no ta e caso. Señora Biesum a bisa cu ta danki cu via di e schoolnan educacion sexual ta wordo duna, y schoolnan ta pidi Famia Planea pa duna lectura na e muchanan.
Hopi biaha ta puro curiosidad ta pone e hoben experiencia, cu resultado di embarazo hubenil. Na final di aña 2010 Famia Planea a cuminza cu e schoolnan secundario, unda nan a parti e buki “Doño di Curpa” skirbi pa Desiree Correa y cu ta hopi gusta pa e hobennan cu a lese caba. E aña aki nan a bay mas na e hobennan di school secundario cu e proyecto “I Love My Body” en cooperacion cu Wit Gele Kruis y CIAD y nan tres a encarga cu charlanan na school riba comportacion di e hoben y su consecuencianan si nan ta sexualmente activo y no tin informacion cu hopi cos por bay robes. Charlanan a wordo duna na 2305 studiante, na diez diferente school, tres institucion unda hobennan ta habita y dos grupo social. Di maart pa Juni 2011 e punto di enfoke a bay riba alumnonan di schoolnan basico, mas riba nan nivel, y a toca tema manera norma y balornan, crecimento y pubertad y abstinencia. Famia Planea a logra alcanza 435 alumno, specificamente di 5de y 6de klas, den 20 school basico y dos traimerdia.


text:
Login Form
KANDELA TA DESTRUI TRUK DI PAN
- Details
- Written by G.Maduro
- Published: 22 October 2013
- Hits: 216
CNE NEWS.- Un kandela feros ta loke ku a destrui un truk di pan na altura di Yotin Korta. Tabata alrededor di mitar di seis ( 17:30 ) ku sentral di polis a dirigi patruya pa Yotin Korta pa un truk di pan ku tabata na kandela. Na yegada di patruya na e sitio, nan  bin topa topa ku un truk di pan kompletamente na kandela. Mesora a pidi asistensia di bomberonan ku solamente por a paga e loke ku a sobra die truk kual ta nada.


text:
Nos criteria
Prome bo haci un aplicacion ta bon pa tene cuenta cu e siguiente reglanan:
- Bo organisacion ta un NGO formal y mester ta inscribi na Camara di Comercio di Aruba. En caso di comision di bario y grupo social cu aplicacion chikito (> Afl. 2.500) CEDE Aruba ta haci excepcion;
- Bo organisacion mester tin un cierto continuidad y mester proba cu tin e capacidad organisatorio pa por realisa un proyecto – sigur ora ta trata un proyecto di mas aña;
- Bo aplicacion mester cuadra cu un di e areanan di trabao di CEDE Aruba y mester tin un balor adicional, urgencia of necesidad; sosten publico di e usuario y comunidad ta importante;
- Bo organisacion ta disponi di documentacion financiero. Transparencia ta importante pa CEDE Aruba y e organisacionnan cu nos ta traha hunto cu nan;
- E resultado di e proyecto mester ta cla; CEDE Aruba ta para tras di proyecto duradero y no ta un sostenedor di proyecto los y solitario sin cu nan ta focus riba un cierto desaroyo;
- E proyecto no ta dirigi na propaga tendencia religioso y/of proposito politico;
- Bo organisacion mester contribui 25% di e gastonan. Esaki por ta den forma di forsa humano (boluntario), material of pago di parti di e gastonan (sea cu of sin ayudo di otro);
- Peticion pa proyecto cu ya a wordo realisa y gastonan ya haci nos no ta tuma den consideracion;
- E altura di financiamento ta wordo determina pa cada peticion. Ta importante pa substancia bo peticion y cu e tin un presupuesto bon detaya.


text:
página 254
emulgador
Emulgador ta un supstansia hu ta perkurá pa un emulshon no separá.
Un emulgador ta traha manera habon: Partikulonan di vet i zeta ta keda
chikí, nan no ta pega na otro bira un kapa separá.
Ehémpel: Habon ta un emulgador hopi uza pa kita včt.
Dos gota di zeta sin habon ta djňin. Dos gota di zeta ku habon no ta djňjn.
Wak e animashon bon.
E pipitanan di zeta no ta mishi ku otro.
Kargo elektriko - ta poné ku nan ta koré ku otro.
Un "molekül" di habon tin un parti largu ku ta bai den včt.
E "rabu" ta a-polair (no tin + i -).
Kabes di e molekül ta manera ion, polair, kargá negativo.
Ta e rabu ta bai den e včt, e kabes ta keda den awa.
Asina parti pafó di e vet ta kargá negativo.
Dos pida včt kargá negativo no por djňin otro.
Habon ta derivá di včt.
Ora bo kushiná včt ku Na2OH ta bira habon.
Detergente ta molekül manera habon, pero mas chikí.
Detergente ta derivá di petroli.
Ehémpel: mayonés
Mayonés ta un meskla di zeta dushi i awa. Pa e zeta no bin drif ariba ta agrega dol di webu.
Dol di webu ta un emulgador.
Ehémpel: hal/marga
Den nos kuminda tambe tin včt.
Hal (serka bestia "marga") ta un emulgador ku ta kibra pida včt grandi den pida pida chikí.
(banda di esei hal ta neutralisá zür).
Hal ta un produkto di ekskreshon di igra.


text:
sp˛nser
Aktual e sait akÝ no ta di sp˛nser.
Un eventual sp˛nser lo yuda ekstendÚ e kontenido di e sait mas rßpido.
Un persona ˛f kompania por sp˛nser blachi. Parti ariba di e blachi ta pone logo ku shortcut i propaganda pa un eventual produkto.
Pa sp˛nser tuma kontakto ku Bandabou@live.com
Mester di sp˛nser pa:
- korekshon/kontr˛l di Papiamentu
- graba teksto papia (pa studiante ku ta si˝a fonÚtiko)
- video ku demonstrashon
- promoshon
- kambia animashon Flash den HTML5
- pone tur pßgina pa download den format di Word.


text:
Recientemente e team di “ILMB 2013” a presenta nan campaña “I Love My Body”. E team di ILMB 2013 ta consisti di Fundacion Famia Planea, FADA, Wit Gele Kruis, UNaids , Parlamento Hubenil di Aruba, Women’s Club di Aruba, Rode Kruis Aruba y SIPA.
E mensahe di “I Love My Body” pa 3 aña consecutivo ta encera pa stima, respeta y proteha bo mes/curpa y tambe esunnan rond di bo specialmente durante e periodo di carnaval. E campaña ta dirigi principalmente ariba hobennan den e periodo di Carnaval 2013 proximo. E campaña aki su meta ta pa conscientisa y educa tur hoben ariba e peliger y efectonan di desicionnan cu ta wordo tuma den e periodo di carnaval cu ta un temporada cu ta wordo categorisa como “periodo di risico halto” y pa sa cu nan tin e control pa escohe lo corecto.
Pa promove e campaña aki a crea un logo nobo y moderno inspira pa e hoben talentoso Jean-Marc Gomez bou guia di Shaitza Olivieira. Tambe un jingle nobo cu a wordo produci pa Jonathan Thiel y canta pa Randall Luidens y Priscella Bermudez pa asina trece e mensahenan positivo y preventivo padilanti.
E team di ILMB a bin huntu un biaha mas y reinforsa e biaha aki pa UNaids pa asina enfoka aun mas ariba e mesun grupo di meta cu ta hobennan. Lo pone enfasis mas tanto ariba e aspecto di conscientisacion cu ta enfoka ariba cambio di mente y comportacion. E instancianan cu ta forma e team di ILMB ta e combinacion perfecto mirando cu hopi biaha den e periodo aki di Carnaval por constata hopi casonan di abuso di alcohol y droga cu ta conduci na embaraso hubenil, embaraso indesea y malesanan trasmiti sexualmente.
Pa es motibo aki cuater instancia cual ta Fundacion Famia Planea, FADA (Fundacion Anti Droga Aruba), Wit Gele Kruis Aruba y UNAids a bin cu un concepto nobo unda lo brinda e servicio pa duna workshops di conscientisacion na scolnan secundario den e periodo di carnaval. Unda den un forma interactivo duna hobennan e hermentnan necesario pa preveni diferente situacion cu nan por encontra nan mes aden diariamente cu enfoke ariba e periodo di carnaval. E workshops ta posibel desde 3 di december 2012 te cu fin di februari 2013
Pa mas informacion y scheduling pa workshop di
Famia Planea por tuma contacto na Tel: 588-9591 of via e-mail: famiaplanea@hotmail.com
FADA por tuma contacto na Tel: 583-2999 of 583-9610 of via e-mail: j.wernet@fundacionantidroga.
WGK-Aruba por tuma contacto na Tel: 594-8045/ 582-34422/ 5234428/ 5234444 of via e-mail:monique.giel@hotmail.com
UNAIDS Theme Group Aruba na Tel: 593-6383 of via e-mail: rmaduroaua@hotmail.com
Tur scol y/of instancianan por haci peticion pa un of mas workshops na e fundacionan menciona.
Na final como clausura di e campaña di “ILMB 2013” lo bai tin un debate nacional. Hobenan di scolnan secundario lo bai debati riba topiconan cu a wordo trata den e workshops duna door di e cuater instancianan.
Durante e periodo di carnaval 2013 lo bai tin programanan educativo y informativo na television cual lo hiba e nomber di “I Love My Body on the spot”. E programa educativo y informativo aki tin como meta pa yega mas serca di e televidentenan riba topiconan di concientisacion. Un programa di di hoben pa hoben. Lo tin un serie di 3 programa cu lo trata topiconan encuanto seksualidad, droga y alcohol. ILMB ON THE SPOT su meta ta pa habri conversacionnan na cas entre mayor y yiu riba e temanan aki cu ainda ta hopi taboo. Alaves e idea di ILMB ON THE SPOT ta programanan cu lo aporta na caminda pa e Debate Nacional den luna di februari 2013.
Un campaña asina tin su gastonan y danki na diferente sponsernan cu ta kere y carga e campaña, ILMB por continua den 2013.Pa e motibo aki nos kier a gradici Kiwanis Palm Beach, Aruba Airport Authority, MIO, Aruba Tourism Authority, Kiwanis Builders Club Juliana School, Asociacion di Trabou di Hubentud na Aruba, Portfolio, Starbucks y FullCamPro. Tambe un danki pa e cooperacion na Minister di Asunto Social Sra. Hooyboer-Winklaar, Minister di Salubridad Sr. Visser y Minister di Turismo Sr. Oduber.
Lo bai tin t-shirtsnan cu lo bai ta na benta na Fundacion Famia Planea na Dakota y San Nicolas entrante januari 2013. Tur hoben of adulto cu cumpra e t-shirtsnan aki ta contrubui den e forma aki na e mensahe positivo.


text:
Mobile Networks: 3G, H, H+, 4G ?
- Written by Admin
- Published in Trends & Tech
- Read 879 times
- font size decrease font size increase font size
No ta importa kua telefòn bo tin (Android, IOS of Windows Phone etc.) pero riba tur telefòn bo ta mira e mes’un kombinashon – un par di bara ku ta representa kon haltu bo signal ta I un lètter. Tin ora e lètter ta E, otro ora e ta 3G of H etc..
Kada un di e lètter nan aki ta indika riba kua tipo di data netwerk bo ta konekta kune, i tur e diferente netwerk nan ta duna diferente speed di internet.
Den e tabèl aki bou bo por mira e difirente netwerk nan i nan speed.


text: ORANJESTAD- Cuerpo Policial Aruba, den un accion grandi, a efectua cuater entrada hudicial y tres detencion relaciona cu e caso di atraco, durante cual a herida un taxista cu un tiro den su cara. Polis a detene e sospechosonan A. Vrolijk, miho conoci como "Ponpolonchi" di 17 aña y S. Stamper di 19 aña, ambos biba na Sero Patrishi y A. Erasmus miho conoci como "Tico" di 18 aña, biba na Jan Flemming y faltando un sospechoso mas pa aresta, no ta descarta cu pronto lo tin mas detencion den e caso aki.


text:
1. Ken por bira miembro di FP?
Tur hoben of adulto (hende homber u muhe) cu ta desea pa uza anticonceptivo/condom por bira miembro. Pa bira miembro bo persona mester pasa personalmente na oficina di Famia Planea na San Nicolas of Dakota.
2. Con pa bira miembro?
ADULTO | ariba di 20 aña
Hende muhe ariba 20 aña di edad, por ricibi anticonceptivo door di paga Awg. 10 pa inscripcion (un biaha so) y Awg. 30 pa aña.
Hende homber ariba 20 aña di edad, por ricibi condom door di paga Awg. 10 pa inscripcion (un biaha so) y Awg. 15 pa aña.
HOBEN | abou di 21 aña
Hobennan bou di 21 aña lo bira miembro gratis y lo ricibi su anticonceptivo gratis ora e trece su carchi di AZV.
3. Si mi no tin AZV mi por bira miembro tog?
Si, bo por bira miembro. Mester solamente paga 25,- pa aña.
4. Unda nos ta situa?
Nos tin oficina na San Nicolas y Dakota.
San Nicolas
Adres: Resedestraat 7G
Telefoon:584-9591
Horario: Diamars y diahuebs, 8:00 – 4:00 nonstop
Dakota
Adres: Avenida Milo Croes 17 B
Telefoon:588-9591
Horario: Dialuna pa diabierna, 8:00 – 4:00 nonstop
5. Tur miembro na FP ta anonimo mescos na TPH?
Pa bira miembro nos ta puntra pa bo nomber, adres, fecha di nacemento, estado civil, y dokter di cas. Tur e informacionnan aki ta keda na Famia Planea. Nos no ta bay duna niun hende bo informacion y e ta sirbi unicamente como forma pa controla y analysa nos miembronan.
6. Ki ora mi por cuminsa bebe pildo?
Bo por cuminsa bebe pildo ora cu bo kier regula bo menstruacion (=ongesteld, malo di luna) of si bo ta pensa di bay ta sexualmente activo y bo kier preveni un embaraso.
7. E pildo ta haci mi gordo?
Ta conoci cu e pildo ta habri bo apetito, pero asina mes ta depende di con e hormoon nan ta bay cu bo curpa. No tur hende ta wordo afecta, pero esunnan cu si subi di peso por subi 1 pa 2 kilo pa aña. Comiendo saludabel y haciendo actividadnan activo bo ta mantene bo peso stabiel.
8. Ki ora mi tin cu cuminsa bebe pildo?
Bo tin cu bebe pildo ariba e prome dia of delaster dia di bo menstruacion.
9. Mi ta uzando pildo pero mi kier cambia esaki pa hangua. Kico mi mester haci?
Bo persona tin cu pasa na bo dokter di cas pa asina e duna bo un receta. Cu e receta aki bo tin cu pasa FP pa nos duna’bo bo hangua. Durante bo menstruacion bo tin cu bay bo dokter di cas pa asina e injecta’bo.
10. E pildo ta pa preveni embaraso so?
Alabes di solamente preveni embaraso e pildo por regula bo menstruacion tambe. Bo lo por haya menos dolor tambe durante bo menstruacion. Tene bon na cuenta: e pildo no ta protega’bo pa malesanan sexualmente transmiti.
11. Despues di cuanto tempo ora mi cuminsa uza un anticonceptivo mi ta protegi?
Den e prome luna cu bo cuminsa cu un anticonceptivo ta miho pa no tene relacion sexual of pa uza un condom. Semper ta miho pa uza dos proteccion. E hende homber ta uza condom y e hende muhe tambe ta uza su metodo pa no sali na estado. Abstinencia (e decision pa no tene relacion sexual) ta unico proteccion cu ta 100% garantisa.
12. Si mi uza un anticonceptivo mi por keda sin uza condom?
Condom ta unico proteccion cu ta proteha bo contra malesa sexualmente transmiti. Dos proteccion ta e miho opcion (Double Dutch), pues e hende muhe ta protega su mes y e hende homber tambe. Tanto abo y bo pareha mester ta responsabel.
13. Mi ta dunando lechi di pecho, cua anticonceptivo mi por uza?
Nos tin spiraal- IUD Copper T, pildo –mini pill Exluton, Depo-provera cu ta hangua y condom pa hende homber.
14. Morning after pill ta un abortus pill?
No, esaki ta un pildo di emergencia pa preveni e simia di hende homber y e webo di hende muhe topa cu otro. Si esakinan a topa otro caba, e pildo aki no lo funciona mas. Despues di tene relacion sexual sin uza proteccion bo tin te 72 ora pa bebe esaki pa e preveni un embaraso. Mas lihe bo bebe e pildo despues di tene relacion sexual mas efectividad e pildo tin. Na Famia Planea nos NO tin ningun metodo (pildo) pa abortus.


text:
Interupshon
No tin interupshon
Mantenshon
Trabounan di ekspanshon planiá na Rincon djaluna 3 di ougùstùs te ku djabièrnè 16 di sèptèmber 2015
Water- en Energiebedrijf Bonaire ta informá su klientenan ku trabounan aki lo tin durashon largu pa termina na Rincon:
E trabounan lo tuma luga den dos fase:
Promé fase: Trabounan di ekspanshon di e kaminda eksistente ku ta bai Subi Rincon
Segundo fase: Instalashon di e infrastruktura di tuberia prinsipal di awa nobo pa mehorashon di suministrashon di awa i kabel di voltahe haltu pa e bario di Rincon
Durante e trabounan di ekpanshon lo tin momentunan ku e kaya aki lo wordu sera kompletamente pa tur sorto di trafiko. E habitantenan di e bario a wordu notifika adelanta tokante e trabounan.
Nos ta hasi nos máksimo esfuerso pa e trabounan tuma lugá denter di e tempu stipulá. Di antemano nos ta pidi nos diskulpa pa kualkier inkombeniensia.
Film di WEB
Notisia
Interupshon di koriente na algun bario na Boneiru
Kralendijk, 11 di ougùstùs 2015 – Djamars 11 di ougùstùs 2015 último pa mas o ménos 08:43 tabata tin un interupshon di koriente den algun bario di Boneiru. WEB Bonaire inmediatamente a kuminsá investigá e orígen i grandura di e interupshon. Pa 10:13 a solushoná e interupshon.
Sigui les...
Kralendijk, 9 di ougùstùs 2015 – Djadomingo 9 di ougùstùs 2015 último pa mas o ménos 07:12 tabata tin un interupshon di koriente den algun bario di Boneiru. WEB Bonaire inmediatamente
Sigui les...
Interupshon di koriente na algun bario na Boneiru
a kuminsá investigá e orígen i grandura di e interupshon. Pa 08:41 a solushoná e interupshon.
Evitá deskonekshon, paga na tempu
Kralendijk, 9 di ougùstùs 2015 – Djadomingo 9 di ougùstùs 2015 último pa mas o ménos 07:12 tabata tin un interupshon di koriente den algun bario di Boneiru. WEB Bonaire inmediatamente
Sigui les...
Durabilidat
Pa WEB, durabilidat ta mas ku ehekutá. WEB ta pará mei mei den e sosiedat. Nos ta konsiente di e responsabilidat ku esaki ta trese kuné.
E porsentahe di durabilidat di WEB ta mas ku 30% i anualmente ta keda basá riba base di e parti di energia produsí dor di turbinanan di bientu di ContourGlobal Bonaire.
Un sistema di bida duradero pa tur habitante di Boneiru mester ta aksesibel, kurashá i brasá komo norma sosial.
P’esei gustosamente WEB ta promové alternativanan aksesibel, pagabel i atraktivo duradero.
Pa e periodo benidero nos ta entrevistá un habitante di Boneiru tokante e tema durabilidat.


text:
© All rights reserved 2011 Djispi Productions Web design by Cathleen Giterson
Un E-magazine pa inspirá, eduká, konsientisá i entretené
Eduká: Floria memoria!
Esaki ta e rúbrika di ban bèk den tempu pa loke ta trata téknikanan poétiko. Diferente figura retóriko òf estilo literario ku probablemente nos tur a haña na skol ta bini dilanti aki, pa refreská bo memoria. Pero tambe por haña tep kon pa skirbi un poema, kuenta òf buki.
E notorio zjanfuter Adam
Ker a subi pal’i apeldam
Nan a dal e ku mòp
Kaba lembé un skòp
Pon’é dònder abou bragadam
Miéntras mardugá grandi
ta bati na bo porta
i sangura ta waña waña
ku mester dèndè ku bo
...
El a kue un labizjan kankan di tulipan dal e pángalan
den kabes di Wan Zjanblan lag’é bai kai den laman.
Sino mashá ten, no ta Colon so lo a kima. Punda i Otrobanda kompletu lo a senk. DJUBLUM!
Kiko asina ta resaltá ora nos lesa tur e pasashinan aki riba saká for Djis un pensamentu. Kolekshon di poesia i prosa poétiko. Tomo I?
Si nos fiha bon nos ta mira ku den tur e pasashinan aki riba tin algun imitashon di zonido.
Manera: bragadam, waña waña, pángalan i djublum.
E téknika literario akí nos ta yama onomatopeya.
Ke men ku otro palabra, onomatopeya ta ora nos usa palabra pa trata na imitá un zonido eksistente di naturalesa òf un zonido di den bida diario. E ta e imitashon lingwístiko di e zonido ei.
E palabra ‘bragadam’ den e promé pasashi ta laga bo haña un idea di kon duru el a dònder abou. Ya ku e zonido ei bo sa kaba ku e no por a kai abou di un manera suave òf kai lanta bèk sin sinti doló.
E palabra ‘waña waña’ den e di dos pasashi ta pa imitá zonido ku sangura ta hasi.
E zonido ‘pángalan’ ta ilustrá ku algu a kai mashá duru mes i ku posiblemente el a kibra tambe.
I e zonido ‘djublum’ ta pa imitá un zonido duru di algu ku a kai òf di un hende ku a bula den laman.
Den bida real, den nos ablá di tur dia, tambe nos ta gusta usa onomatopea.
Hopi bes bo ta tende e porta a zona kñèèè!
El a dal e un moketa daks. Òf e ekspreshon ku bira mashá famoso, daks den wowo.
Awaseru a bira basha zjuaaa!
El a tira un sunchi pa mi muaaa.
Loke ta mashá interesante ta ku uso di onomatopeya na diferente idioma, sa ta bastante diferente.
Por ehèmpel pa indiká e zonido ku un para ta hasi
Spañó ta bisa: pío
Aleman: piep
Inles: tweet
I papiamentu: chip
Na papiamentu nos ta bisa un gai ta kanta kokoyoko!
Spañó: quiquiriqui!
Hulandes: Kukeleku!
I ingles: Cock-a-doodle-doo!
Den Djis un pensamentu. Kolekshon di poesia i prosa poétiko. Tomo I tin mas poema ku ta hasi uso di onomatopeya:
Den e haiku:
Kada tik ku tak
ta mustra ku awe ta
ayó pa semper.
Nos por konkluí ku e zonidonan ‘tik’ ku ‘tak’ ta pa imitá zonido di un oloshi ku ta kana.
Den e aforismo: ‘Plaka ta zia bin den tranvia i bai plakatá plakatá riba kabai.’
E palabranan ‘plakatá plakatá’ ta pa imitá zonido di galòp di e kabai. Interesante di e palabranan akí ta tambe ku, fuera ku nan ta parse e zonido di galòp, nan ta imitá tambe zonido di e suheto den e aforismo ku ta e plaka ku ta disparsé.
Den e poema: Street Legal nos por apresiá e siguiente strofa:
Guèn di abea ku a guli huma
a keda riba un chill
i banda di vruminga su vrum vrum
ku nan ala nan a zum zum
Den e pasashi akí e zonidonan ‘vrum vrum’ ta pa imitá zonido di e bròmernan ku e vruminganan ta koriendo. I aki tambe a hunga ku e echo ku e zonido ku e bròmernan ta saka tin paresido ku zonido di palabra di e suheto di e frase ku ta kore e bròmer. Esta e ‘vrum’ inga.
E zonido ‘zum zum’ klaramente ta indiká e zonido ku abeanan ta saka ora nan ta batiendo nan alanan purá.
I den e kuatèrn titulá: Sha sha tin un strofa di e poema akí ku ta bisa:
Sa kue bo pa mata bestia
Kakalaka i lisimbein
Segun bo ta sigui sha sha
Bo ta trapa nan na dozein
Ta bon kla for di e strofa akí ta kiko e onomatopeya ‘sha sha’ ta referí n’e.
Shonnan, di e manera akí nos a refreská nos memoria òf enrikes’é ku otro téknika literario: onomatopeya.J
© Made by CG
FLORIA MEMORIA
_________________________________________________________________________________________________